
 诇讗讜讘诇讬谉. 诪拽讜诐: 讛讻讬 拽讗诪专 讗讬谞讜 爪专讬讱 诇讗 诇讞讬 讜诇讗 拽讜专讛 讻讜'. 讜讛讗讬 讻诇讜诐 讚拽讗诪专 讗讛谞讱 转讜住驻转 讚诪讜住驻讬 讘讬转 砖诪讗讬 讜专讘讬 讗诇讬注讝专 讗讚讘讬转 讛诇诇 拽讗讬: 讜讻诪讛. 讬讛讗 驻讞讜转 专讜讞讘讜 诪讗专讘注 讗诪讜转 讜讬讛讗 爪专讬讱 转讬拽讜谉: 注讚 讗专讘注讛. 讟驻讞讬诐 讗驻讬诇讜 讗讬谞讜 专讞讘 讗诇讗 讗诪讛 讗讜 讞诪砖讛 讗讜 讗专讘注讛 讟驻讞讬诐 爪专讬讱 诇讞讬 讗讘诇 讘驻讞讜转 诪讗专讘注讛 讗讬谞讜 爪专讬讱 讻诇讜诐: 讘驻住讬 讞爪专. 讗诐 谞驻专爪讛 诇诪拽讜诐 讛讗住讜专 诇讛 爪专讬讻讛 砖讬讜专 诪砖谞讬 爪讬讚讬讛: 诪讗谉 诪讜讚讬诐. 讚拽讗诪专 专' 讬专诪讬讛 专讘讬 讜诪讗讬 讛诇讻转讗 讚拽讗诪专 专讘 谞讞诪谉 讚诪砖诪注 诪讻诇诇 讚驻诇讬讙讬 讗祝 讘驻住讬 讞爪专: 诪讗谉 驻诇讬讙 注诇讬讛 专讘谞谉. 讘谞讬 诪讞诇讜拽转讜 砖诇 专讘讬: 讜讙讚讜诇讛 讘讗讞转 注砖专讛. 讚诇讬讻讗 讗诇讗 砖诇砖讛 诪讻讗谉 讜砖诇砖讛 诪讻讗谉 讜拽转谞讬 讙讚讜诇讛 诪讜转专转: 诪讬诪讬. 注诇讛 诪谉 讛讬诐: 专讘讬 讛讬讗 讜住讘专 诇讛 讻专' 讬讜住讬. 讚讗诪专 诇讞讬 专讞讘 砖诇砖讛 讟驻讞讬诐 讘注讬 讜专讘讬 讬讜讞谞谉 讗诇讬讘讗 讚专讘谞谉 拽讗诪专 讚驻住 讚拽讗诪专讬 专讘谞谉 讗专讘注讛 讟驻讞讬诐 讛讜讗 讜讘砖谞讬 专讜讞讜转 住讙讬 讘砖谞讬 诪砖讛讜讬讬谉: 诇砖讜谉 讬诐 砖谞讻谞住 诇讞爪专 讛讜讛. 讜驻专爪讜 讛讚讜驻谉 讘诪诇讜讗讜: 讜诇讗 讗爪专讻讜讛 讗诇讗 驻住 讗讞讚. 讘专讗砖 讛讻讜转诇 讜诪讜转专 诇诪诇讗讜转 诪谉 讛诪讬诐 诇驻谞讬诐 诪诪拽讜诐 讛诪讞讬爪讛 讜诇讗 讗诪专讬谞谉 拽讗 诪诪诇讗 诪讻专诪诇讬转 诇专砖讜转 讛讬讞讬讚: 砖讛拽讬诇讜 讞讻诪讬诐 讘诪讬诐. 诇诪诇讗讜转 诪讛谉 注诇 讬讚讬 转讬拽讜谉 . 讻诇 砖讛讜讗: 讻讚讘注讗 诪讬谞讬讛 讻讜'. 讗诇诪讗 讬砖 诇讛拽诇 讘诪讬诐 砖讗讬谉 讘诪拽讜诐 讗讞专 诇讛讻讬 谞拽讟 讞讜专讘讛 讚讚专讻讛 诇讛讬讜转 砖诐 诪讞讬爪讜转 转诇讜讬讜转: 讗诇讗 讘诪讬诐. 讻讙讜谉 讙讝讜讝讟专讗 砖讛讬讗 诇诪注诇讛 诪谉 讛讬诐 讘驻专拽 讻讬爪讚 诪砖转转驻讬谉 (诇拽诪谉 讚' 驻讝:): 诪讻诇 诪拽讜诐. 讚砖诪讜讗诇 讗讚砖诪讜讗诇 拽砖讬讗: 驻讬专砖讜讛. 诇讚砖诪讜讗诇 讛讗讬 讚拽讗诪专 讘驻住 讗讞讚 讛讬讬谞讜 讗专讘注讛 讟驻讞讬诐 讜讛讗讬 讚拽讗诪专 砖谞讬 驻住讬诐 讘拽讟谞讬诐 讻诇 讚讛讜: 讘砖诇砖讛 讜诪砖讛讜 住讙讬. 讚讗讬诪注讬讟 诪讗专讘注讛 讜转讜 诇讗 讘注讬 诪讬讚讬: 讚讛讗 讗诪专 专讘 讗讞诇讗讬. 诇注讬诇 讚驻讞讜转 诪讗专讘注讛 诇讗 爪专讬讱 讻诇讜诐: 讻讗谉 讘讞爪专. 讞爪专 诪专讜讘注 讗讜 专讞讘讜 讬讜转专 诪讗专讻讜 讗注''讙 讚讗讬诪注讬讟 诪讗专讘注讛 诇讗 住讙讬 讘讛讻讬: 诪讘讜讬. 讗专讻讜 讬讜转专 注诇 专讞讘讜: 讚专讘 讗讞诇讗讬 转谞讗讬 讛讬讗. 诇拽诪谉 诪驻专砖 诇讛讜 讜诇讬讻讗 诇诪讬拽诐 注诇讛 讚诪讬诇转讗 讛讬诇讻讱 讘注讬谞谉 专讜讘 讛讚讜驻谉 注讜诪讚: 砖谞讻谞住 诇讞爪专. 讚专讱 驻讬专爪转 讛讻讜转诇 讜讻砖诇讗 谞驻专抓 讘诪诇讜讗讜 注住拽讬谞谉 诪讚诪驻诇讬讙 讘注砖专讛 诇讬讜转专 诪注砖专讛: 讗诇讗 讗诐 讻谉. 注砖讜 诪讞讬爪讛 诇讙讚讜专 驻讬专爪转 讻讜转诇 讛讞爪专 注讚 注砖专讛: 讗讘诇 注砖专讛 讗讬谉 爪专讬讱 讻诇讜诐. 砖讛专讬 讬砖 砖讬讜专 诪讻讗谉 讜诪讻讗谉: 诪讬诪诇讗 讛讜讗 讚诇讗 诪诪诇讗讬谞谉. 诪砖讜诐 讚诪讟诇讟诇 诪讻专诪诇讬转 诇专砖讜转 讛讬讞讬讚: 讛讗 讟诇讟讜诇讬 诪讟诇讟诇讬谞谉. 讘讛讗讬 讞爪专: 讘诪诇讜讗讛. 诇讗讜 讚讜讜拽讗 讗诇讗 讻诇 讬讜转专 诪注砖专讛 拽专讬 诇讬讛 诪诇讜讗讛: 

 讘驻住讬 讞爪专. 讜拽砖讛 讚讙讘讬 诪讘讜讬 谞拽讟 诇砖讜谉 诇讞讬 讜讙讘讬 讞爪专 谞拽讟 诇砖讜谉 驻住 讘讻讜诇讛 砖诪注转讛 讗祝 注诇 讙讘 讚砖谞讬讛诐 诪砖讛讜: 讜专讘 谞讞诪谉 讗诪专 讛诇讻讛 讻专' 讗诇讬注讝专 讘驻住讬 讞爪专. 讜讛讗 讚诇讗 拽讗诪专 讛诇讻讛 讻专讘讬 讘驻住讬 讞爪专 讚讛讗 住讘专 讻专讘讬 讗诇讬注讝专 讻讚拽讗诪专讬谞谉 讜诪讜讚讬诐 讞讻诪讬诐 讛讬讬谞讜 专讘讬 诇专' 讗诇讬注讝专 讜讛讜讛 谞讬讞讗 讟驻讬 讚讗讬讛讜 讗讬讬专讬 讘讞爪专 讗诇讗 讚谞讬讞讗 诇讬讛 诇诪谞拽讟 专' 讗诇讬注讝专 砖谞讝讻专 讘诪砖谞转谞讜 讜爪专讬讱 诇讜诪专 讚专讘讬 讜专讘谞谉 讘讞爪专 诪专讜讘注转 驻诇讬讙讬 讚诇专讘谞谉 住讙讬 诇讛讜 讘驻住 诪砖讛讜 讜诇专讘讬 爪专讬讱 砖谞讬 驻住讬谉 砖诇 砖谞讬 诪砖讛讜讬讬谉 讚讗讬 讘讗专讻讛 讬转专 注诇 专讞讘讛 驻诇讬讙讬 拽砖讬讗 讚专讘 谞讞诪谉 讗讚专讘 谞讞诪谉 讚讛讻讗 驻住讬拽 讻专讘讬 讜讘住讜祝 砖诪注转讗 拽讗诪专 专讘 谞讞诪谉 谞拽讬讟讬谞谉 讚讞爪专 砖讗专讻讛 讬转专 注诇 专讞讘讛 谞讬转专转 讘诇讞讬 诪砖讛讜 讗诇讗 讜讚讗讬 讘诪专讜讘注 驻诇讬讙讬 讜爪专讬讱 砖谞讬 驻住讬谉 砖诇 砖谞讬 诪砖讛讜讬讬谉 讗讜 讘驻住 讗讞讚 砖诇 讗专讘注讛 讻讚讗诪专 专讘 谞讞诪谉 讘住讜祝 砖诪注转讗 讚讞爪专 诪专讜讘注转 谞讬转专转 讘驻住 讗专讘注讛 讜讚诇讗 讻驻讬专讜砖 讛拽讜谞讟专住 砖驻讬专砖 讘住诪讜讱 诪专讜讞 讗讞转 讘讚' 诪砖转讬 专讜讞讜转 诪砖讛讜 诇讻讗谉 讜诪砖讛讜 诇讻讗谉 讚讛讜讬 讻专讘谞谉 讚诇专讘谞谉 住讙讬 讘驻住 讗讞讚 讜诪砖讛讜 讻讚驻讬专砖谞讜 讗诇讗 讻专讘讬 讗转讬 讚讛讻讬 讛讬诇讻转讗: 讜讻讬 转讬诪讗 讘讚讜驻谉 砖讘注讛 讚讘讗专讘注讛 讛讜讬 专讜讘 讚讜驻谉. 讜讛砖转讗 讗讬 谞拽讟 讗专讘注讛 诇讗 讛讜讬 诪砖诪讬注谞讜 讞讚讜砖 讬讜转专 诪讘专讜讘 讚讜驻谉 讚讗讚专讘讛 讛砖转讗 讚谞拽讟 讘专讜讘 讚讜驻谉 讛讜讬 专讘讜转讗 讟驻讬 讚讗注''讙 讚诇讗 讛讜讬 讗专讘注讛 住讙讬 讛讜讗讬诇 讜讗讬讻讗 专讜讘 讚讜驻谉 诇诪讛 诇讬 讗专讘注讛 驻讬专讜砖 诇诪讛 讗讟注讬讛 诇讛爪专讬讱 讗专讘注讛 讘砖诇砖讛 讜诪砖讛讜 住讙讬 讚讛砖转讗 诇讗 讛讜讬 爪专讬讱 讗驻讬诇讜 专讜讘 讚讜驻谉 讻讬讜谉 砖谞转诪注讟 讛讗讜讬专 诪讗专讘注讛 讜讬砖 住驻专讬诐 讚讙专住讬 诇诪讛 诇讬 专讜讘 讚讜驻谉 讜诇驻讬 讝讛 讗转讬 砖驻讬专 讘驻砖讬讟讜转 讜讗讬转 住驻专讬诐 讚诇讗 讙专住讬 专讜讘 讚讜驻谉 讗诇讗 诇诪讛 诇讬 讘转诇转讗 讜诪砖讛讜 住讙讬 讜讛讬讗 讛讬讗: 

专讘讬谞讜 讞谞谞讗诇

讗"专 砖诪注讜谉 讘谉 讙诪诇讬讗诇 诇讗 谞讞诇拽讜 讘"砖 讜讘"讛 注诇 诪讘讜讬 砖讛讜讗 驻讞讜转 诪讚' 讗诪讜转 砖讗讬谉 爪专讬讱 讻诇讜诐. 



讗讬谞讬 讜讛讗 转谞谉 诪砖讜诐 专' 讬砖诪注讗诇 讗诪专 转诇诪讬讚 讗讞讚 诇讗 谞讞诇拽讜 讘"砖 讜讘"讛 注诇 驻讞讜转 诪讚' 讗诪讜转 砖讛讜讗 (讗讜) [谞讬转专] 讘诇讞讬 讗讜 讘拽讜专讛. 讜驻专讬拽 专讘 讗砖讬 讚专砖讘"讙 讛讻讬 拽转谞讬 讗讬谞讜 爪专讬讱 诇讞讬讬诐 讻专' 讗诇讬注讝专 讜诇讗 诇讞讬 讜拽讜专讛 讻讘"砖 讗诇讗 讗讜 诇讞讬 讗讜 拽讜专讛 讻讘"讛. 诇诪讟讛 注讚 讻诪讛 讗讛诇讬 讜讗讬转讬诪讗 专讘 (讬讛讜讗诇) [讗讛诇讬] 注讚 讗专讘注讛. 驻讬' 诪讘讜讬 砖讛讜讗 专讞讘 诪讗专讘注 讗诪讜转 讜诇诪注诇讛 爪专讬讱 诇讞讬 讜拽讜专讛 注讚 注砖专 讗诪讜转 讗讘诇 诇诪讟讛 诪讚' 讗诪讜转 注讚 讚' 讟驻讞讬诐 爪专讬讱 诇讞讬 讗讜 拽讜专讛 讗讘诇 讗诐 驻转讞讜 砖诇 诪讘讜讬 专讞讘讜 诪讗专讘注讛 讟驻讞讬诐 讜诇诪讟讛 讗讬谉 爪专讬讱 诇讗 诇讞讬 讜诇讗 拽讜专讛 讗诇讗 诪讜转专 讘讜诇讗 讻诇讜诐. 住讜讙讬讬谉 讚讻讬 讛讬讻讬 讚诪爪专讬讱 专' 讗诇讬注讝专 讘诪讘讜讬 诇讞讬讬诐 讛讻讬 谞诪讬 诪爪专讬讱 诇讞爪专 砖谞讬 驻住讬谉 讜讗诪专 专讘 谞讞诪谉 讘专 讬爪讞拽 诪讗谉 诪讜讚讬诐 专讘讬 讜诪讗谉 讞讜诇拽讬谉 注诇讬讜 专讘谞谉. 



讚转谞讬讗 讞爪专 谞讬转专转 讘驻住 讗讞讚. 专讘讬 讗讜诪专 讘讘' 驻住讬谉 讗"专 讗住讬 讗"专 讬讜讞谞谉 讞爪专 爪专讬讻讛 讘' 驻住讬谉 讜讗住讬拽谞讗 砖谞讬 驻住讬谉 讘讘' 专讜讞讜转 诪砖讛讜 诇讻讗谉 讜诪砖讛讜 诇讻讗谉. 诪爪讚 讗讞讚 爪专讬讱 驻住 讗专讘注讛. 讜讛讗 讚转谞讬 讗讬讘讜诪讬 讞爪专 拽讟谞讛 讘注砖专 讙讚讜诇讛 讘讬"讗 讗讬拽讬诪谞讗 诇专' 讚诪爪专讬讱 讘' 驻住讬谉 讜住讘专 诇讛 讻专' 讬讜住讬 讚讗诪专 诇讞讬讬诐 砖讗诪专讜 专讞讘谉 讙' 讟驻讞讬诐 砖爪专讬讱 诇讞讬 讙' 诪讬讻谉 讜诇讞讬 讙' 诪讬讻谉 讛专讬 讗诪讛 砖注讜讚驻转 讛讙讚讜诇讛 注诇 讛拽讟谞讛. 讛讗 讚讗诪专 砖诪讜讗诇 讞爪专 诪讜转专转 讘驻住 讗讞讚. 讗住讬拽谞讗 注讜讘讚讗 讛讜讛 讘讚讜专讗 讚专注讜转讗 讘诇砖讜谉 讬诐 砖谞讻谞住 诇讞爪专 讜诇讗 讗爪专讻讛 专讘 讬讛讜讚讛 讗诇讗 驻住 讗讞讚 诪砖讜诐 拽诇 讛讜讗 砖讛拽讬诇讜 讞讻诪讬诐 讘诪讬诐. 



讗诪专 专讘 驻驻讗 拽砖讬讗 诇讬 讛讗 讚讗"诇 砖诪讜讗诇 诇专讘 讞谞谞讬讛 讘专 砖讬诇讗 讗转 诇讗 转注讘讬讚 注讜讘讚讗. 讗诇讗 讗讜 讘专讜讘 讚讜驻谉 讗讜 讘讘' 驻住讬谉. 



诇诪讛 诇谉 专讜讘 讚讜驻谉 驻住 讗专讘注讛 住讙讬讗. 讜讻讬 转讬诪讗 讛讻讗 讘讞爪专 砖讛讬讗 砖讘注讛 注住拽讬谞谉 讜注讘讚 讗专讘注讛 讜砖讘拽 转诇转讗 讛讗 注讘讬讚 转诇转讗 讜砖讘拽 讚' 诇讗. 讜讛讗诪专 讗讛诇讬 讜讗讬 转讬诪讗 专讘 讗讛诇讬. 讘诪讘讜讬 讗讘诇 讘讞爪专 诇讗:




转"专 诇砖讜谉 讬诐 砖谞讻谞住 诇讞爪专 讗讬谉 诪诪诇讗讬谉 讛讬诪谞讛 讘砖讘转 讗讗"讻 注砖讜 诇讛 诪讞讬爪讛 讙讘讜讛讛 注砖专讛 讟驻讞讬诐. 讘讚"讗 讘讬转专 诪注砖专 讗讘诇 讘注砖专 讗讬谉 爪专讬讱 讻诇讜诐.





专砖讘"讗

讗讬 讗诪专转 讘砖诇诪讗 诇讞讬讬诐 讜拽讜专讛 拽讗诪专 讛讬讬谞讜 讚讗"诇 讜讻讬 诇住讜转诪讜 讗谞讬 爪专讬讱. 讜讗"转 讗诐 讻谉 讗诪讗讬 诇讗 讗诪专 诇讜 注砖讛 诇讜 诇讞讬 讗讞专 讜拽讜专讛, 讚诪住转诪讗 讻讬讜谉 砖诇讗 注砖讛 讘讜 讗诇讗 诇讞讬 讗讞讚 讻讘讬转 讛诇诇 讛讜讗 讚注讘讬讚. 讜专讗讬转讬 诇专讘讜转讬谞讜 讛爪专驻转讬诐 讝"诇 砖讛注诇讜 讗讜转讛 讘拽讜砖讬讗. 讜诇讬 谞专讗讛 砖讗讬谉 诇讛 注讬拽专 砖讗诐 讗讬转讗 讚讻讘"讛 注讘讚 讗驻讬诇讜 注讻砖讬讜 讚讗诪专 诇讜 注砖讛 诇讜 诇讞讬 讗讞专 讛讬讛 诇讜 诇讜诪专 讗谞讗 讻讘"讛 住讘讬专讗 诇讬讛. 讗诇讗 诪住转讘专讗 讚讗讬讛讜 讻讘"砖 注讘讚 讚诪转诇诪讬讚讬 讘"砖 讛讬讛 讜转诇诪讬讚讜 砖诇 专' 讗诇讬注讝专 讛讬讛, 讗诇讗 砖讟注讛 讘讚专' 讗诇讬注讝专 专讘讜 砖讛讬讛 住讘讜专 讚专' 讗诇讬注讝专 诇讗讜 讚讜拽讗 诇讞讬讬诐 拽讗诪专 讗诇讗 讗祝 诇讞讬讬诐 讻诇讜诪专: 讘诪拽讜诐 诇讞讬 讜拽讜专讛 讜诇驻讬讻讱 讛讟讬诇 讘讜 诇讞讬 讜拽讜专讛, 讜讗诪专 诇讜 专' 讗诇讬注讝专 讚诇讞讬讬诐 讚讜拽讗 注诐 讛拽讜专讛, 讜讛讬讬谞讜 讚诇讗 讛讜爪专讱 诇讜诪专 诇讜 讗诇讗 注砖讛 诇讜 诇讞讬 讗讞专. 讜讚讞讬谞谉 讛讻讬 拽讗诪专 讜讻讬 诇住讜转诪讜 讘诇讞讬讬诐 讗谞讬 爪专讬讱, 讻诇讜诪专 讚诪讘讜讬 拽爪专 讛讬讛 讜讛诇讞讬讬诐 砖讘讻讗谉 讜砖讘讻讗谉 住讜转诪讬谉 讗讜转讜 讜专' 讗诇讬注讝专 讛讻讬 拽讗诪专 诇讬讛 注砖讛 诇讜 诇讞讬 讗讞专 讚诇讞讬讬诐 注讬拽专 讜拽讜专讛 砖讛谞讞转 诇讗 诪注诇讛 讜诇讗 诪讜专讬讚, 讜讛讻讬 拽讗诪专 讜讻讬 诇住讜转诪讜 讘诇讞讬讬诐 讗谞讬 爪专讬讱.
诪讬讛讗 诪讜讻讞 讘讬专讜砖诇诪讬 (讛"讘) 讚讻专' 讬讜住讬 住"诇 讚讗诪专 讘诪转谞讬' (讬讚, 讘) 诇讞讬讬诐 专讞讘谉 砖诇砖讛, 讚讗讬 讻专讘谞谉 讚讗诪专讬 讻诇 砖讛讜讗 (讜讗讬诪讗 诇住讜转诪讜) [诪讗讬 拽讗诪专 诇住讜转诪讜] 讜讛诇讗 讗讬谞谉 讗诇讗 诪砖讛讜 诇讻讗谉 讜诪砖讛讜 诇讻讗谉.



讻讬 住诇讬拽 专' 讗讘讗 诪讬诪讬 驻讬专砖讛 诪专讜讞 讗讞转 讘讗专讘注讛 诪砖转讬 专讜讞讜转 诪砖讛讜 诇讻讗谉 讜诪砖讛讜 诇讻讗谉 讜讛讗 讚转谞讬 讗讚讗 讘专 讗讜讻诪讬 专讘讬 讛讬讗 讜讻讜'. 驻讬专砖 专砖"讬 讝"诇: 讜专' 讬讜讞谞谉 讗诇讬讘讗 讚专讘谞谉 拽讗诪专 讚驻住 讚拽讗诪专讬 专讘谞谉 讚' 讟驻讞讬诐 讛讜讗 讜讘砖转讬 专讜讞讜转 住讙讬 讘砖谞讬 诪砖讛讜讬讬谉. 讜诪住转讘专讗 砖讛讝拽讬拽讜 诇专砖"讬 讝"诇 诇驻专砖 讻谉, 诪讚拽讗诪专 讜讛讗 讚转谞讬 讗讚讗 讘专 讗讜讻诪讬 专讘讬 讛讬讗 讗诇诪讗 专' 讬讜讞谞谉 诇讗讜 讻专讘讬. 讜驻砖讟讗 讚诪讬诇转讗 讜讚讗讬 讛讻讬 诪砖诪注. 讗诇讗 讚拽砖讬讗 讟讜讘讗 讚讗诐 讗讬转讗 专讘 谞讞诪谉 讚讗诪专 诇拽诪谉 (注讬专讜讘讬谉 讬讘 注"讘) 谞拽讟讬谞谉 讗讬讝讜 讛讬讗 讞爪专 砖讗讬谞讛 谞转专转 讘诇讞讬 讜拽讜专讛 讗诇讗 讘驻住 讗专讘注讛 讻专讘谞谉 讗诪专讛, 讜讗讬 讗驻砖专 讚讛讗 讗讬讛讜 讻专' 讗诇讬注讝专 驻住拽  讜讻讚讗诪专讬谞谉 讗诪专 专讘 谞讞诪谉 讛诇讻讛 讻专' 讗诇讬注讝专 讘驻住讬 讞爪专. 讗诇讗 讜讚讗讬 讻专' 讗诇讬注讝专 讗诪专讛 专' 讬讜讞谞谉 讚专讘讬 讜专' 讗诇讬注讝专 诪讜讚讜 讘驻住 讗专讘注讛, 讗诇讗 讘诇讞讬 诪砖讛讜 讛讜讗 讚驻诇讬讙讬 讜讗诪专讬 讚诇讗 住讙讬 诇讬讛 讗诇讗 讘砖转讬诐 讻讬讜谉 讚讗讬谞谉 讗诇讗 诪砖讛讜 讜专讘谞谉 讗驻讬诇讜 讘讞讚 讜诪砖讛讜 砖专讜, 讜专讘 谞讞诪谉 谞诪讬 讚诇拽诪谉 讻专讘讬 讜专' 讗诇讬注讝专 讗诪专讛, 讗诇讗 讚专讘 讗讚讗 讘专 讗讜讻诪讬 住"诇 讚专讘讬 住"诇 讘砖谞讬诐 讜讘专讞讘讬诐 砖诇砖讛 讻专' 讬讜住讬. 讜讛讬讬谞讜 讚拽讗诪专讬谞谉 讜讛讗 讚讗讚讗 讘专 讗讜讻诪讬 专讘讬 讛讬讗, 讻诇讜诪专: 讜讚讗讬 讗讬讛讜 谞诪讬 讻专' 讗诪专讛, 讗诇讗 讚拽住讘专 讚专讘讬 住讘专 诇讛 讻专' 讬讜住讬. 讜讛讗 讚讗诪专讬谞谉 诇拽诪谉 (注讬专讜讘讬谉 讬讚, 讘) 诇讞讬讬谉 砖讗诪专讜, 讗"专 讬讜住祝 讘"专 讬讛讜讚讛 讗诪专 砖诪讜讗诇 讗讬谉 讛诇讻讛 讻专' 讬讜住讬 诇讗 讘讛讬诇诪讬 讜诇讗 讘诇讞讬讬谉 讗"诇 专讘 讛讜谞讗 讘专 讞讬谞谞讗 讘讛讬诇诪讬 讗诪专转 诇谉 讘诇讞讬讬谉 诇讗 讗诪专转 诇谉 讜讻讜' 诪"讟 诪砖讜诐 讚拽讗讬 [专讘讬] 讻讜讜转讬讛, 讚讗诇诪讗 诪讬诇转讗 驻砖讬讟讗 讛讬讗 诇讻讜诇讛讜 讚专讘讬 拽讗讬 讻专' H讜住讬. 诇讗 讛讬讗, 讚讟注诪讗 讛讜讗 讚拽讗 讬讛讬讘 讗诪讗讬 诇讗 讗"专 讬讜住祝 讜专讘 讛讜谞讗 讘专 讞讬谞谞讗 讚诇讬转 讛诇讻转讗 讻专' 讬讜住讬 讘诇讞讬讬谉, 诪砖讜诐 讚讗讬谞讛讜 住讘专讬 讻专讘 讗讚讗 讘专 讗讜讻诪讬 讚讗诪专 讚专讘讬 住讘专 诇讛 讻专' 讬讜住讬.
讜讗讬转 诇谉 诇诪讬讚拽 讗砖诪注转讬谉 讻讬讜谉 讚专' 讬讜讞谞谉 讻专讘讬 住"诇, 讜诪注讬拽专讗 谞诪讬 讛讜讛 住"诇 讚讛讗 讚转谞讬 讗讚讗 讘专 讗讜讻诪讬 拽诪讬讛 讚专' 讬讜讞谞谉 讗驻讬诇讜 专' 讬讜讞谞谉 诪讜讚讛 讘讛, 诪讬 讚讞拽讜 注讻砖讬讜 诇讚讞讜转讛 诪讚专' 讬讜讞谞谉, 诇讬诪讗 诪专讜讞 讗讞转 讘讗专讘注讛 诪砖转讬 专讜讞讜转 讘砖诇砖讛 诪讻讗谉 讜砖诇砖讛 诪讻讗谉 讜讛讬讬谞讜 讚讗讚讗 讘专 讗讜讻诪讬. 讜诪住转讘专讗 诇讬 讚讗"讗 诇讜诪专 讻谉, 讚注诇 讻专讞讱 讻讬讜谉 讚诪讜讚讛 专讘讬 讚讘专讜讞 讗讞转 讘驻住 讚' 住讙讬 诪讗讬 砖谞讗 讚讻讬 诪谞讞 讘砖转讬 专讜讞讜转 讙专注 诇讬讛 诪讗专讘注讛 讜诪讜拽讬 诇讬讛 讘砖诇砖讛 讗讜 讗专讘注讛 诇讘注讬 讻讗谉 讜讻讗谉 讗讜 讘砖诇砖讛 诇讬住讙讬 诇讬讛 讻讗谉 讜讻讗谉, 讜讗讬 诪驻讬拽 诇讬讛 诪讚' 诇讜拽诪讬讛 讘诪砖讛讜. 讜讛诇讻讱 讻讬讜谉 讚住"诇 诇专' 讬讜讞谞谉 讚专讘讬 讘驻住 讗讞讚 砖诇 讗专讘注讛 诪转讬专 讗"讻 诪砖转讬 专讜讞讜转 讚拽讗诪专 讘诪砖讛讜 拽讗诪专, 讚讻讬讜谉 讚讗驻讬拽转讬讛 诪讗专讘注讛 讗讜拽诪讬讛 讗诪砖讛讜. 讗讘诇 讗讚讗 讘专 讗讜讻诪讬 住"诇 讚专讘讬 诇注讜诇诐 砖谞讬 驻住讬谉 拽讗诪专 讜讘砖诇砖讛 讻专' 讬讜住讬 讗讘诇 诪专讜讞 讗讞转 讗驻讬诇讜 专讞讘 讗专讘注讛 诇讗. [讜注讜讚 讚注诇 讻专讞讬谉 讚讗讬转 诇讬讛 诪专讜讞 讗' 讘驻住 讚' 诇讬转 诇讬讛 讚专讘 讗讚讗 讘专 讗讜讻诪讬, 讚讗诐 讗讬转讗 讚诇专讘 讗讚讗 讘专 讗讜讻诪讬 驻住 讚' 诪转讬专 讙讚讜诇讛 讘讬"讗 讘注砖专 讜讘讚' 讟驻讞讬诐 住讙讬讗. 讜讝讛 注讬拽专 讻谞"诇].



诇诪讛 诇讬 专讜讘 讚讜驻谉 讘驻住 讗专讘注讛 住讙讬. 讻诇讜诪专: 诇讬诪讗 注讚 讚讗讬讻讗 讗专讘注讛, 讚讛讜讬 讞讬讚讜砖 讟驻讬 讚诇讗 爪专讬讱 专讜讘 讚讜驻谉 讗诇讗 讗专讘注讛 讜讗注"讙 讚讛讜讬讗 讞爪专 讙讚讜诇讛.



讜讻讬 转讬诪讗 讘讚讜驻谉 砖讘注讛 讚讗专讘注讛 讛讜讬 专讜讘 讚讜驻谉. 讻诇讜诪专: 讚讻讬讜谉 讚讘讗专讘注讛 谞诪讬 讛讜讬 专讜讘 讚讜驻谉 诇讗 讛讜讛 诪砖诪注 诇谉 讘讛讗 专讘讜转讗 讻诇诇 讗讬 讛讜讛 讗诪专 讘讗专讘注讛, 讜讗讚专讘讛 讛砖转讗 讚讗诪专 专讜讘 讚讜驻谉 讗砖诪注讬谞谉 专讘讜转讗 讟驻讬, 讚讗讬诇讜 讗诪专 讗专讘注讛 讛讜讛 讗诪讬谞讗 讚诇注讜诇诐 注讚 讚讗讬讻讗 讗专讘注讛 讜讗注"讙 讚讘讚讜驻谉 砖讘注讛 讛讜讛 讗专讘注讛 讟驻讬 诪专讜讘 讚讜驻谉, 讜讛砖转讗 拽诪"诇 讚诇注讜诇诐 讘专讜讘 讚讜驻谉 住讙讬. 诇诪讛 诇讬 讗专讘注讛, [讻诇讜诪专:] 诇讗 讛讬讗, 讚讛讬讗讱 讗驻砖专 诇讜诪专 讚谞讬讟注讬 讘讛 讜谞讬讘注讬 讗专讘注讛 讘讚讜驻谉 砖讘注讛, 讚讛讗 讗讬谉 诇谞讜 讗诇讗 诇诪注讟 讗讜讬专讜 注讚 砖诇讗 讬讛讗 讘专讞讘讜 讗专讘注讛 讻讚专讘 讗讞诇讬, 讜讻讬讜谉 砖讻谉 讘讚讜驻谉 砖讘注讛 讘砖诇砖讛 讜诪砖讛讜 住讙讬. 讛诇讻讱 讗讬 讛讜讛 讗诪专 讗专讘注讛 讛讜讛 诪砖诪注 诇谉 专讘讜转讗 诇讙讘讬 讚讜驻谉 砖诪讜谞讛, 讜讘讚讜驻谉 砖讘注讛 诇讗 讛讬讛 诪讙专注 诇谉 讚讛讗 讬讚注讬谞谉 讚讗驻讬诇讜 讘砖诇砖讛 讜诪砖讛讜 住讙讬, 讗讘诇 讛砖转讗 讚谞拽讟 专讜讘 讚讜驻谉 诪讙专注 诇谉 讘讚讜驻谉 砖诪讜谞讛. 讜驻专讬拽 诪砖讜诐 讚专讘 讗讞诇讬 转谞讗讬 讛讜讗 讜讛讜讛 讗诪讬谞讗 讚砖诪讜讗诇 讚诇讗 讻讜讜转讬讛 讜诇注讜诇诐 讗专讘注讛, 拽诪"诇.



讘诪讛 讚讘专讬诐 讗诪讜专讬诐 讘砖谞驻专爪讛 讬转专 诪注砖专 讗讘诇 注砖专 讗讬谉 爪专讬讱 讻诇讜诐. 驻讬专砖 专砖"讬 讝"诇: 讚诪讚驻诇讬讙 讘讬谉 注砖专 诇讬转专 诪注砖专 注诇 讻专讞讱 诇讗讜 讘谞驻专爪讛 讘诪诇讜讗讛 诇讙诪专讬 拽讗 诪讬讬专讬, 讚讗讬诇讜 讻谉 讗驻讬诇讜 诇讗 谞驻专爪讛 讗诇讗 注砖专 诇讗讜 驻转讞 讛讜讗 讻讬讜谉 讚诇讬转 诇讛 讙讬驻讜驻讬 讜爪专讬讻讛 驻住讬谉. 讜讛讗 讚讗诪专讬谞谉 讘住诪讜讱 讜讛讗 谞驻专爪讛 讘诪诇讜讗讛, 讻诇 砖谞驻专爪讛 讘讬转专 诪注砖专 谞驻专爪讛 讘诪诇讜讗讛 拽专讬 诇讛. 讜讗驻砖专 讛讬讛 诇讜诪专 讚讜讚讗讬 诇诪住拽谞讗 讛讻讬 讛讜讗 讚讘诇讗 谞驻专爪讛 诇讙诪专讬 拽讗 诪讬讬专讬, 讗诇讗 讛砖转讗 讛讜讛 住讘讬专讗 诇谉 讚讘谞驻专爪讛 讘诪诇讜讗讛 诪诪砖 拽讗诪专, 讜讛讬讬谞讜 讚诪拽砖讬谞谉 诪诪诇讗 讛讜讗 讚诇讗 诪诇讬谞谉 讛讗 讟诇讟讜诇讬 诪讟诇讟诇讬 讜讛讗 谞驻专爪讛 讘诪诇讜讗讛. 讜讛讜讗 讛讚讬谉 讚讛讜讛 诪爪讬 诇讗拽砖讜讬讬 讘注砖专 讗讬谉 爪专讬讱 讻诇讜诐 讜讛讗 谞驻专爪讛 讘诪诇讜讗讛, 讗诇讗 讚注讚讬驻讗 诪讬谞讛 讗拽砖讬 诇讬讛, 讜讞讚讗 讚讗讬转 讘讛 转专转讬 拽讗 诪拽砖讬, 讛讬讻讬 拽讗 砖专讬转 讗驻讬诇讜 讘谞驻专爪讛 讬转专 诪注砖专 诇讟诇讟诇 讘讞爪专 讜讛诇讗 谞驻专爪讛 讘诪诇讜讗讛, 讜讛讞爪专 诇注讜诇诐 讗住讜专讛 讘砖谞驻专爪讛  讘诪诇讜讗讛 讘讬谉 砖转讛讗 讛驻专爪讛 讬转专 诪注砖专 讗讜 注砖专. 讜诪砖谞讬 讚讗讬转 诇讛 讙讚讜讚讬 讜讛讞爪专 讗讬谞讛 谞驻专爪转. 讜讻谉 谞专讗讛 砖驻讬专砖讛 讙诐 讛专讘 讗诇驻住讬 讝"诇, 砖驻讬专砖 讚讗讬转 诇讛 讙讬讚讜讚讬 砖讛谉 诇讞爪专 讻注讬谉 驻住讬谉, 讛谞讛 砖驻讬专砖 讛讙讬讚讜讚讬 砖讛谉 拽爪转 讛讻讜转诇讬诐 砖谞砖讗专讜 讘爪讬讚讬 讛讞爪专, 讻诇讜诪专: 砖诇讗 谞驻专爪讛 诇讙诪专讬.
讜专砖"讬 讝"诇 驻讬专砖 讚讗讬转 诇讛 讙讬讚讜讚讬, 砖谞砖讗专讜 诪谉 讛驻专爪讛 讘讙讜讘讛 注砖专讛 讗讘诇 讛讬诐 讻住讛讜 注"讻 诇砖讜谞讜. 驻讬专讜砖 诇驻讬专讜砖讜: 讜讛诇讻讱 讛讞爪专 诪讜转专转 讘讗讜转谉 讙讬讚讜讚讬, 讗讘诇 诇诪诇讗讜转 讗住讜专 诪砖讜诐 讚注专讬讘讬 诪讬讗 诇诪注诇讛 诪谉 讛诪讞讬爪讛 砖讗讬谉 讛诪讞讬爪讛 谞专讗讛 讟驻讞 诇诪注诇讛 诪谉 讛诪讬诐. 讜诇驻讬 驻讬专讜砖讜 讛讗 讚讗拽砖讬谞谉 讘驻专拽 讻讬爪讚 诪砖转转驻讬谉 (注讬专讜讘讬谉 驻讜, 讗) 诇专讘 讬讛讜讚讛 讚讗诪专 讙讘讬 讘讜专 砖讘讬谉 砖转讬 讞爪专讜转 讗讬谉 诪诪诇讗讬谉 诪诪谞讜 注讚 砖讬注砖讛 诇讜 诪讞讬爪讛 讙讘讜讛 注砖专讛 讟驻讞讬诐 讘讬谉 诪诇诪注诇讛 讘讬谉 诪诇诪讟讛, 诪诇诪注诇讛 诇诪注诇讛 诪谉 讛诪讬诐 诇诪讟讛 诇诪讟讛 诪谉 讛诪讬诐 (诪诪砖), 诪讗讬 砖谞讗 诇诪注诇讛 诪谉 讛诪讬诐 [诪诪砖] 讚诇讗 讚注专讬讘讬 诪讬讗 诇诪讟讛 诪谉 讛诪讬诐 谞诪讬 讚注专讬讘讬 诪讬讗. 讜驻专讬拽 爪专讬讱 砖讬专讗讜 专讗砖讬 讛拽谞讬诐 诇诪注诇讛 诪谉 讛诪讬诐 讟驻讞 讻讚转谞讬讗 专' 讬注拽讘 拽专讞讛, 讗讚专讘讛 讛讜讛 诇讬讛 诇专讘 讬讛讜讚讛 诇讗拽砖讜讬讬 注诇讬讛 讚专讘 讛讜谞讗 讜诇讬讟注诪讬讱 讚诇讗 讞讬讬砖转 诇注专讜讘讬 诪讬讗 转拽砖讬 诇讱 讘专讬讬转讗 讚诇砖讜谉 讬诐, 讚讗祝 注"讙 讚注诇 讻专讞讱 讗讬转 诇讬讛 诇讞爪专 讙讚讜讚讬谉 注砖专讛 讛讗 转谞讬 砖讗讬谉 诪诪诇讗讬谉 诪诪谞讜 诪砖讜诐 讚注专讬讘讬 诪讬讗, 讗诇讗 讘讛专讘讛 诪拽讜诪讜转 诪爪讬 诇讗拽砖讜讬讬 讜诇讬讟注诪讬讱 讜诇讗 诪拽砖讛. 讗讬 谞诪讬 诪住转讘专讗 诪砖讜诐 讚诇讗 拽转谞讬 诇讬讛 讘讘专讬讬转讗 讘讛讚讬讗, 讜诪转讜讱 拽讜砖讬讗 讛讜讗 讚讗爪讟专讬讻讬谞谉 诇讗讜拽诪讬 讘讛讻讬谉 诪砖讜诐 讛讻讬 诇讗 诪拽砖讛 诪讬谞讛.
讜诪"诪 拽砖讛 诇讚讘专讬 专砖"讬 讝"诇 讻讬讜谉 砖讗住讜专 诇诪诇讗讜转 诪谉 讛诇砖讜谉 讛讬讗讱 讛讞爪专 诪讜转专转 诇讟诇讟诇 讘转讜讻讛, 讜讛诇讗 谞驻专爪讛 讘诪诇讜讗讛 诪爪讚讚讬讛 诇诇砖讜谉 讛讬诐 砖讛讜讗 讗住讜专 诇讛. 讜讻谉 拽砖讛 诇驻讬专讜砖讜 砖诇 讛专讘 讗诇驻住讬 讝"诇. 讜讬讻讜诇谞讬 诇转专抓 诇驻讬 驻讬专讜砖诐 讚驻砖讬讟讗 诇讛讜 讚诪讬讬专讬 讘砖讛讬讜 住讘讬讘讜转 讛诇砖讜谉 讘讬谞讜 讜讘讬谉 讛讞爪专 讙讚专讬诐 讙讘讜讛讬诐 注砖专讛 诪拽专拽注讬转 讛诇砖讜谉, 砖砖驻转 讛讬诐 讘拽专拽注 讜讛注诪讜拽 讘讞爪专 砖砖诐 谞拽讜讜 讛诪讬诐 砖讗诇讜诇讬 讻谉 讛讬讜 讛诪讬诐 诪讻住讬诐 讗转 讛讞爪专 讻讜诇讛, 讜讗讜转讜 讞专讬抓 砖注砖讛 讛讬诐 讛诐 诪讞讬爪讜转 讘讬谞讜 讜讘讬谉 讛讞爪专 讚诪讬讗 诇讗 诪讘讟诇讬 诪讞讬爪转讗. 讜诇讬转讗 讚讗"讻 诪讗讬 拽砖讬讗 诇讛讜 诪诪诇讗 讛讜讗 讚诇讗 诪诇讬谞谉 讛讗 讟诇讟讜诇讬 诪讟诇讟诇讬谞谉 讜讛讗 谞驻专爪讛 讘诪诇讜讗讛 诇诪拽讜诐 讛讗住讜专 诇讛, 讜讛讗 讗讬讻讗 讙讚讜讚讬 讜讛讜讗 注爪诪讜 谞注砖讛 诪讞讬爪讜转 诇讞爪专, 讗诇讗 讘砖讗讬谉 讛诇砖讜谉 注诪讜拽 注砖专讛 讛讜讗 注诇 讻专讞讬谞讜.
讜专"转 讝"诇 驻讬专砖 (讘转讜住' 讚"讛 讛讻讗) 讚讗讬转 诇讛 讙讬讚讜讚讬 住讘讬讘 讛讞爪专 讘讬谉 讛诇砖讜谉 讜讛诪讬诐 讜讻谉 讘讻谞讬住转讜. 讜讗"转 诇讬讞讜砖 砖诪讗 讬注诇讛 讛讬诐 住专讟讜谉, 讜讻讙讬专住转 讛住驻专讬诐 砖诇谞讜 讚讙专住讬 诇诪注诇讛 (讞, 讗) 讞讬讬砖讬谞谉 砖诪讗 讬注诇讛 讛讬诐 住专讟讜谉. 讬"诇 讚讛讻讗 砖讗谞讬 砖讛讜讗 专讞讜拽 诪谉 讛讬诐 讗讬谉 讝注驻讜 砖诇 讬诐 谞讻谞住 砖诐 讜讗讬谉 诪转讻谞住 砖诐 专驻砖 讜讟讬讟. 讗讬 谞诪讬 讘砖讛讙讚专讬谉 讙讘讜讛讬谉 讛专讘讛.
讜讗讬讻讗 诇诪讬讚拽 诪"砖 讚讛讻讗 驻专讬讱 诪诪诇讗 讛讜讗 讚诇讗 诪诪诇讬谞谉 讟诇讟讜诇讬 讛讜讗 讚诪讟诇讟诇讬谞谉, 讜讗讬诇讜 讘驻专拽 (讘讻诇) [讻讬爪讚] 诪砖转转驻讬谉 (驻讝, 讗) 讚转谞讬谞讗 讗诪转 讛诪讬诐 讛注讜讘专转 讘讞爪专 讗讬谉 诪诪诇讗讬谉 诪诪谞讛 讗诇讗 讗"讻 注砖讛 诇讛 诪讞讬爪讛 讙讘讜讛 注砖专讛 讘讬谉 讘讻谞讬住讛 讘讬谉 讘讬爪讬讗讛 诇讗 讗拽砖讬谞谉 讛讻讬谉. 讬"诇 讚讛转诐 诪驻砖讟 驻砖讬讟讗 诇讛讜 讚讘讗诪转 讛诪讬诐 注诪讜拽讛 注砖专讛 讟驻讞讬诐 拽讗 诪讬讬专讬, 讚讗讬 诇讗 讗驻讬诇讜 诪诪诇讗 谞诪讬 诪诪诇讬谞谉 讚讛讗 诇讗 谞驻专爪讛 讛讞爪专 讗诇讗 砖讛讗诪讛 注讜讘专转 讚专讱 谞拽讘 诪爪讚 讝讛 讜讬讜爪讗讛 诪爪讚 讝讛, 讜讗讬讛讬 讙讜驻讛 谞诪讬 诇讗讜 讻专诪诇讬转 讛讬讗 讻讬讜谉 讚讗讬谞讛 注诪讜拽讛 注砖专讛. 讛诇讻讱 注诇 讻专讞讱 诪讚讗住专讬谞谉 诇诪讬诪诇讗 诪讬谞讛 砖诪注讬谞谉 诪讬谞讛 讚讘专讞讘 讗专讘注讛 讜注诪讜拽讛 注砖专讛 拽讗 诪讬讬专讬, 讜讛诇讻讱 讙讬讚讜讚讬 讚讬讚讛 讛讬讗 讙讜驻讛 讛讜讜讬讬谉 诪讞讬爪讛 讘讬谞讛 讜讘讬谉 讛讞爪专, 讗讘诇 讛讻讗 诇讗 讛讜讛 讬讚注讬谞谉 诪讗讬 讜讛诇讻讱 讗拽砖讬谞谉 讛讻讬, 讜驻专讬拽 讚讗讬转 诇讛 讙讬讚讜讚讬 讛讜讗.
讜讗"转 注讜讚 诪讗讬 砖谞讗 讚讛讻讗 讗诪专讬谞谉 讚讻砖诇讗 谞驻专爪讛 讞爪专 讘讬转专 诪注砖专 诪诪诇讗 谞诪讬 诪诇讬谞谉 讚驻转讞讗 讛讜讗 讜讻诪讬讗 讚拽讜讜 讘讞爪专 谞讬谞讛讜, 讜讗讬诇讜 讛转诐 转谞讬讗 讗诪转 讛诪讬诐 讛注讜讘专转 讘讞爪专 讗住讜专 诇诪诇讗讜转 诪诪谞讛 讗诇讗 讗"讻 注砖讛 诇讛 诪讞讬爪讛 讙讘讜讛 注砖专讛 讟驻讞讬诐 讘讬谉 讘讻谞讬住讛 讘讬谉 讘讬爪讬讗讛 讚诪砖诪注 讚讗驻讬诇讜 注讜讘专转 讚专讱 谞拽讘 拽讟谉 砖讘讞爪专 讜讗驻讬诇讜 诇讗 谞驻专爪讛 讘讬转专 诪注砖专, 讚诇讗 诪驻诇讙讬谞谉 讘讛 讻讚诪驻诇讙讜 讘讛讗讬 讘专讬讬转讗 讘讬谉 注砖专 诇讬转专 诪注砖专. 讜注讜讚 讚讛转诐 谞诪讬 诪讜拽诪讬谞谉 诇讛 讘讙诪专讗 讘讗诪讛 专讞讘讛 讚' 讜注诪讜拽讛 注砖专讛, 讚诪砖诪注 讚谞拽讘 砖注讜讘专转 讘讜 讗讬谞讜 专讞讘 讬讜转专 诪讚' 讜讗驻"讛 讗住讜专. 讬"诇 讚讟注诪讗 谞诪讬 讻讚讗诪专谉, 讚讛转诐 砖注讜讘专转 诪爪讚 讗诇 爪讚 讜讗讬谞讛 谞砖讗专转 讘讞爪专 讜讛专讬 讝讜 讞讜诇拽转 专砖讜转 诇注爪诪讛 讜讻专诪诇讬转 讙诪讜专讛 讛讬讗, 讗讘诇 讻讗谉 砖谞砖讗专 讛诇砖讜谉 讘转讜讱 讛讞爪专 讻诇 砖诇讗 谞驻专爪讛 讛讞爪专 讘讬转专 诪注砖专 讗讬谉 讝讛 讗诇讗 讻诪讬诐 砖讘讞爪专 讜讗驻讬诇讜 讬砖 讘注讜诪拽谉 注砖专, 讜讻讚讗诪专讬谞谉 讘驻专拽 驻住讬谉 (讻讚, 讗) 讚诪讬诐 讻谞讟注讬诐 讚诪讜 讜讗驻讬诇讜 讬砖 讘讬转 住讗转讬诐 讘注讜诪拽 讻诇讜诪专: 讘注讜诪拽 注砖专讛, 讜诇讗 讗住专讜 讻讗谉 讗诇讗 讘砖谞驻专爪讛 讛讞爪专 讘讬转专 诪注砖专, 讚讻讬讜谉 砖谞驻专爪讛  讛讞爪专 讘讬转专 诪注砖专 谞注砖讛 讛诇砖讜谉 注爪诪讜 讻专诪诇讬转 诪驻谞讬 砖谞驻专抓 诇讬诐 讘诪诇讜讗讜, 讻谉 谞专讗讛 诇讬.
讗讘诇 讛专讗讘"讚 讝"诇 讻转讘: 讚讛讻讗 讚讜拽讗 讘砖讗讬谉 讘注讜诪拽讜 注砖专讛 讟驻讞讬诐, 讗讘诇 讗诐 讛讬讛 讘注讜诪拽讜 注砖专讛 讜讬砖 讘专讞讘讜 讗专讘注讛 讗驻讬诇讜 诇讗 谞驻专爪讛 讞爪专 讬转专 诪注砖专讛 爪专讬讱 诪讞讬爪讛 注砖专讛 讟驻讞讬诐 讘讻谞讬住转讜. 讜讻讚转谞讬讗 讘讛讛讬讗 讚讗诪转 讛诪讬诐 讚讘注讬谞谉 诪讞讬爪讛 讙讘讜讛 注砖专讛 讘讻谞讬住转讛 讜讬爪讬讗转讛 注砖讜讬讛 诪诪砖 讻讚讬 诇讛转讬专 讗转 讛讗诪讛 讜诇讗 住讙讬 诇讛 讘讻讜转诇讬 讛讞爪专 讛注讜诪讚讬谉 注诇 讙讘讛. 讜专' 讬讛讜讚讛 讚讗诪专 (诇讛诇谉 注讬专讜讘讬谉 驻讝, 讗) 讻讜转诇 砖注诇 讙讘讛 谞讚讜谉 诪砖讜诐 诪讞讬爪讛, 诇讗 拽讬讬诪讗 诇谉 讻讜讜转讬讛 讗诇讗 讻专讘谞谉 讚讘注讜 诪讞讬爪讛 诪诪砖 砖诇 注砖专讛 讟驻讞讬诐, 讜讻诇 砖讻谉 讛讻讗 砖讗讬谉 注诇 讙讘讬讜 讻诇讜诐, 讗诇讗 讚讛讻讗 讘砖讗讬谉 讘注诪拽谉 注砖专讛 讜讛专讬 讛讜讗 诪谉 讛讞爪专 注爪诪讜 讛诇讻讱 诪讞讬爪讜转 讛讞爪专 诪讛谞讬 诇诇砖讜谉 讛讬诐. 讜诇驻讬 讚讘专讬讜 讛讛讬讗 讚诪讬诐 讻谞讟注讬诐 讚讜拽讗 讘砖讗讬谞谉 诪讞讜讘专讬谉 诇诪讬诐 砖讞讜抓 诇讞爪专. 讜讗讬谉 讛讚讘专讬诐 诪转讞讜讜专讬诐 讘注讬谞讬, 讚讗祝 诇砖讜谉 讬诐 讝讛 讻讬讜谉 砖讛讜讗 谞讻谞住 讚专讱 驻转讞 讜诇讗 讚专讱 驻专爪讛 诪谉 讛讞爪专 讛讜讗 讜讻诪讬诐 砖讘讞爪专 讛讜讗. 讜讗讬诇讜 转讗诪专 讚讻诇 砖讛讜讗 专讞讘 讚' 讜注诪讜拽 讬' 讞砖讜讘 讜讞讜诇拽 专砖讜转 诇注爪诪讜, 讗"讻 讗驻讬诇讜 诪讬诐 砖讘讞爪专 诇讗 讬讛讜 讻谞讟注讬诐 讗诇讗 讻专诪诇讬转 讛谉 讜讞讜诇拽讬谉 专砖讜转 诇注爪诪谉 讜讗住讜专讬谉 讜讗讜住专讬谉 讗转 讛讞爪专.





专讬讟讘"讗

讜讻讬 诇住讜转诪讜 讘诇讞讬讬诐 讗谞壮 爪专讬讱: 诪讻讗谉 讚拽讚拽讜 讘讬专讜砖诇壮 讚住讙讬 诇讬讛 讘诇讞讬 讙壮 讟驻讞讬壮 讻专讘讬 讬讜住讬 讜讛讬讬谞讜 讚拽专讬 诇讬讛 住转讬诪讛 讜讗讬谉 讝讜 砖讟转 讙诪壮 讚讬诇谉 诪讚诇讗 转诇讬壮 诇专壮 讚讘注讬 讙壮 讗诇讗 诇专壮 讬讜住讬 讘诇讞讜讚: 诇讗 谞讞诇拽讜 注诇 驻讞讜转 诪讚壮 讟驻讞讬壮: 驻讬壮 讗诐 驻转讞 讛诪讘讜讬 讛讜讗 专讞讘 驻讞讜转 诪讚壮 讟驻讞讬诐. 讛状拽 讗讬谞讜 爪专讬讱 诇讞讬 讜诇讗 拽讜专讛: 驻讬专讜砖 讚诇讗 讗诪专 讻诇讜诐 专砖讘状讙 讛状拽 讗讬谞讜 爪专讬讱 讻诇讜诐 诪讛转讜住驻转 砖讛讜住讬驻讜 讘状砖 讜专讘讬 讗诇讬注讝专 注诇 讚讘状讛. 讜注讚 讻诪讛 讻诇讜诪壮 讬讛讗 爪专讬讱 诇讞讬 讗讜 拽讜专讛 注讚 讚壮 讟驻讞讬诐 驻讬壮 注讚 讜注讚 讘讻诇诇 讜驻讞讜转 诪讚壮 讗讬谞讜 爪专讬讱 讻诇讜诐 讚讻住转讜诐 讚诪讬. 驻住 讞爪专 爪专讬讱 砖讬讛讗 讘讛谉 讚壮: 驻讬壮 讗诇诪讗 讘驻住 讚壮 住讙讬 讜讛讬讻讬 拽讗诪专讬谞谉 讚爪专讬讱 砖谞讬 驻住讬谉: 讜讗状转 讗讬 讘驻住 讗壮 诪讬讬专讬 讛讬讻讬 拽讗诪专 驻住讬 讞爪专 砖讬讛讗 讘讛诐: 讬状诇 讚拽住状讚 讚讘驻住讬谉 讚注诇诪讗 诪讬讬专讬 讜讻讚讗诪专讬谞谉 诇拽诪谉 诇讞讬讬诐 讚注诇诪讗. 讜讗状转 讜谞讬诪讗 讚砖谞讬 驻住讬谉 拽讗诪专 砖讬砖 讘讻诇 讗壮 砖谞讬 讟驻讞讬诐: 讬状诇 讚讛讗 诇讬讻讗 诇诪讬诪专 讚诪讛讬讻讗 转讬转讬 砖讬注讜专讗 讚讘壮 讟驻讞讬诐 讛讗 讜讚讗讬 讗讜 讛讜讬 砖讬注讜专讗 诪砖讛讜 讗讜 讘讙壮 讟驻讞讬诐 砖讬爪讗 诪转讜专转 诇讘讜讚 讗讜 讘讚壮 砖讛讜讗 讚讘专 讞砖讜讘: 讻讬 住诇讬拽 专壮 讝讬专讗 诪讬诪讬 驻专砖状讬 讝状诇 讻砖注诇讛 诪谉 讛讬诐 讜诇讗 谞讛讬专壮 讚讗状讻 诇讬诪讗 诪谉 讬诪讗 诇讻讱 驻专状讬 讝状诇 讚讬诪讬 砖诐 诪拽讜诐 讜讛讬讬谞讜 讚讗诪专讬壮 讛转诐 讻诪讬谉 讬诪讬: 诪专讜讞 讗讞转 讘讚壮 讘砖转讬 讗诪讜转 诪砖讛讜 诪讻讗谉 讜诪砖讛讜 诪讻讗谉 讜讛讗 讚转谞讬 讞讚讗 专壮 讛讬讗 讜住讘专 诇讛 讻专壮 讬讜住讬 讛讙诇讬诇讬 驻专砖状讬 讝状诇 讜专壮 讬讜讞谞谉 讗诇讬讘讗 讚专讘谞谉 拽讗诪专 讜驻住 讗壮 讚拽讗诪专讬 专讘谞谉 讛讬讬谞讜 讘讗专讘注讛 讟驻讞讬诐 诪专讜讞 讗讞转. 讜讘砖转讬 专讜讞讜转 住讙讬 诇讛讜 讘砖谞讬 诪砖讛讜讬讬谉 注讚 讻讗谉 驻讬壮 讜诇驻讬 讝讛 专壮 讜专讘谞谉 讘转专转讬 驻诇讬讙讬 讞讚讗 讚专讘谞谉 住讙讬 诇讛讜 讘驻住 讗讞讚 砖诇 讚壮 讜诇专壮 诇讗 住讙讬 诇讬讛 诇注讜诇诐 讘驻讞讜转 诪讘壮 驻住讬谉 讜驻诇讬讙讬 讘讘讗 诇讛讻砖讬专讜 讘砖谞讬 驻住讬谉 讚诇专讘谞谉 住讙讬 讘讘壮 诪砖讛讜讬讬谉 讜诇专壮 诇讗 住讙讬 诇讬讛 讗诇讗 讘讙壮 讟驻讞讬诐 讗诇讬讘讗 讚专壮 讗讚讗 讘专 讗讜讻诪讬: 讜讛拽砖讜 讘转讜壮 讞讚讗 讚讗状讻 砖讬注讜专 驻住 讗壮 讚讗诪专讬 专讘谞谉 讘诪转谞讬转讗 讗讬谞讜 讻砖讬注讜专 砖谞讬 驻住讬谉 讚讗诪专 专壮 诇驻讜诐 驻砖讟讗 诪砖诪注 讚诇讗 驻诇讬讙 讗诇讗 讘诪谞讬谉 讛驻住讬谉 讚专讘谞谉 讗诪专讬 驻住 讗讞讚 讜专壮 讗诪专 讘壮 驻住讬谉. 讜注讜讚 讚讛讗 诇驻讜诐 诪砖诪注转讗 讚住讜讙讬讬谉 专壮 讻专壮 讗诇讬注讝专 住讘讬专讗 诇讬讛: 讜讗诐 讗讬转讗 讚专壮 讗讬谞讜 诪讻砖讬专 讘驻住 讗壮 砖诇 讚壮 拽砖讬讗 讚专讘 谞讞诪谉 讗讚专讘 谞讞诪谉 讚讗诇讜 诇注讬诇 驻住拽 讻专壮 讗诇讬注讝专 讜诇拽诪谉 讗诪专 讗讬讝讛讜 讞爪专 砖讗讬谞壮 谞讬转专转 讗诇讗 讘驻住 讚壮. 讜注讜讚 讚讛讗 诇注讬诇 讘砖诪注转壮 讚讞爪专 讙讚讜诇讛 讜拽讟谞讛 讚讗讜拽讬诪谞讗 讘砖谞驻专爪讛 诪专讜讞 讗壮 讘砖谞讬 讟驻讞讬诐 诪专讜讞 讚壮 讘讚壮 驻专讻讬壮 讜诇讬诪讗 诇讘讜讚 诪专讜讞 讗壮 讜转砖转专讬 讜驻专拽讬壮 讛讗 诪谞讬 专壮 讛讬讗 讗诪讗讬 谞讬诪讗 专讘谞谉 讛讬讗 讚讛讗 讛转诐 诇讬讻讗 讘砖讜诐 爪讚 驻住 讚壮 讜讗讬谉 诇谞讜 诇讘讜讚 诇注砖讜转 诇讞讬 讗诇讗 诪专讜讞 讗壮. 讜讗谞谉 讘注讬壮 砖谞讬 驻住讬谉 诇专讘谞谉 讻讬讜谉 讚诇讬讻讗 驻住 诇驻讬 驻专砖状讬 讝状诇 讚专壮 讬讜讞谞谉 谞诪讬 讗诇讬讘讗 讚专壮 拽讗诪专 砖讛诇讻讛 讻诪讜转讜 讗诇讗 讚驻诇讬讙 注诇 讗讚讗 讘专 讗讜讻诪讬 讘转专转讬 讞讚讗 讻讬 讛讜讗 住讜讘专 讻专壮 讘壮 驻住讬谉 诪砖谞讬 诪砖讛讜讬讬谉 拽讗诪专 讜讚住讙讬 诇讬讛 谞诪讬 讘驻住 讗壮 砖诇 讚壮 诪专讜讞 讗讞转. 讜讗诇讜 诇讗讚讗 讘专 讗讜讻诪讬 诇讗 住讙讬 讘驻住 讚壮: 讚讗状讻 讙讚讜诇讛 讘注砖专 讜讚壮 讟驻讞讬诐 住讙讬 讜住讘讬专讗 诇讬讛 谞诪讬 讚砖谞讬 诇讞讬讬诐 爪专讬讱 砖讬讛讜 讘谞讬 讙壮 讟驻讞讬诐 讜诇讛讻讬 讘注讬 讙讚讜诇壮 讘讗讞转 注砖专讛 讻讚讬 砖讬讛讜 讙壮 讟驻讞讬诐 诇讻诇 爪讚 讻砖谞驻专爪讛 拽讟谞讛 讗讘诇 诇专讘谞谉 讚讻状注 讘驻住 讗壮 住讙讬 诇专壮 讬讜讞谞谉 讘驻住 诪砖讛讜. 讚讜诪讬讗 讚砖谞讬 驻住讬谉 讚专壮 讜诇讗讚讗 讘专 讗讜讻诪讬 驻住 讙壮 讚讜诪讬讗 讚砖谞讬 驻住讬谉 讚专壮: 讜讗转讬讗 驻住讬 诪转谞讬转讗 讚专壮 讜专讘谞谉 讘讞讚讗 砖讬注讜专讗 讜诪讬讛讜 拽砖讛 拽爪转 诇驻讬壮 讝讛 诇讬砖谞讗 讚讗诪专讬谞谉 讜讛讗 讚转谞讬 讗讚讗 讘专 讗讜讻诪讬 专讘讬 讛讬讗 讚诪砖诪注 讚讛讛讬讗 讗转讬讗 讻专壮 讗讘诇 讚专壮 讬讜讞谞谉 诇讗 讗转讬讗 讻专壮 讜讗讬谉 住驻拽 砖讝讛 讛爪专讬讻讜 诇专砖状讬 诇驻壮 诪讛 砖驻讬壮 讗讘诇 讬状诇 诇讚注转 专状讬 讝状诇 讚讛状拽 讜讛讗 讚转谞讗 讗讚讗 讘专 讗讜讻诪讬 讘讗诪转 专壮 讛讬讗 谞诪讬 讻讚专壮 讬讜讞谞谉 讜住状诇 讻专壮 讬讜住讬 讻诇讜诪专 讚诇讗 谞讬诪讗 诇讱 讚诇讗 驻诇讬讙 专壮 讗讚讗 注诇 讚专壮 讬讜讞谞谉 讜讗讬讛讜 诇专壮 讬讜住讬 讘诇讞讜讚 拽讗诪专 砖讝讛 讗谞讜 讜诪讜讚讬谞讗 讘讚专讱 讗诪转 讚专壮 讛讬讗 讜驻诇讬讙 讗讚专壮 讬讜讞谞谉: 讜讗状转 讜诪讬 讛讻专讬讞讜 诇专壮 讗讘讗 诇讜诪专 讚驻诇讬讙 专讘讬 讬讜讞谞谉 注诇 讚专壮 讗讚讗 讘砖讬注讜专 砖谞讬 驻住讬谉 诪讬讛转 诇讬诪讗 诪砖转讬 专讜讞讜转 砖诇砖讛 讟驻讞讬诐 诪讻讗谉 讜砖诇砖讛 讟驻讞讬诐 诪讻讗谉 讬状诇 讚诪砖诪注 诇讬讛 讚诇专讘谞谉 讜讚讗讬 讘驻住 诪砖讛讜 住讙讬 砖谞讬 驻住讬谉 讚专壮 讻驻住 讗讞讚 诇专讘谞谉. 注讜讚 讬状诇 讚讗诇讜 讛讜讗 讘注讬 讘砖谞讬 驻住讬谉 讚讘砖转讬 专讜讞讜转 砖砖讛 讟驻讞讬诐 诇讗 讛讜讛 住讙讬 诇讬讛 诪专讜讞 讗讞转 讘驻住 讚壮: 讗讚专讘讛 诇注讜诇诐 诪讜住讬驻讬谉 注诇 砖讬讬注讜专 专讜讞 讗讞转 诪砖讬注讜专 砖转讬 专讜讞讜转 讜诇专砖状讬 讝状诇 讬砖 诇转专抓 讚专壮 讬讜讞谞谉 诇讗 讗讝讬诇 讘砖讟转讗 讚专讘 谞讞诪谉 讘专 讬爪讞拽. 讜专讘 谞讞诪谉 住转诪讗 讛讜讗 专讘 谞讞诪谉 讘专 讬注拽讘 讗诇讬讘讗 讚专壮 讗诇讗 住讘讬专讗 诇讛讜 讚诪讗谉 诪讜讚讬诐 专讘谞谉. 讜讛诇讻壮 诪讻诇诇 讚驻诇讬讙讬. 讜住讜讙讬壮 讚诇注讬诇 诇专讘 谞讞诪谉 讛讬讗. 讜讗诇讬讘讗 讚讛诇讻转讗 讚专讘谞谉 住讙讬 诇讛讜 讘诇讞讬 诪砖讛讜 讜住讘讬壮 诇谉 讛砖转讗 讚专壮 讬讜讞谞谉 住讘讬壮 诇讬讛 讚驻住 讗壮 诇讗 诪砖诪注 讚诇讬讛讜讬 讘驻讞讜转 诪讚壮 讜讗注状讙 讚砖谞讬 驻住讬谉 讚专壮 讻砖谞讬 诪砖讛讜讬讬谉 讛讗 诇讗 谞讞讬转 讛砖转讗 诇砖讬注讜专讗 讗诇讗 诇诪谞讬讬谞讗 讜诇讗 讚讬讬拽 讘讛. 讜讛讬讬谞讜 讚拽转谞讬 驻住讬壮 住转诪讗 讜讗注状讙 讚诇讗 讛讜讜 讘讞讚讗 讙讜讜讙讗 诇专壮 讜诇专讘谞谉 讜讚讜拽:



诇讗 讬讚注谞讗 注讜讘讚讗 讛讜讛 讻讜壮. 驻讬壮 讗谞讬 诇讗 讬讚注转讬 诇转专抓 讗讜转诐 讗讘诇 讬讜讚注 讗谞讬 讘讗诪转 讻讬 专讘 讬讛讜讚讛 注砖讛 诪注砖壮 讻砖诪注转讬壮 讚注讜讘讚壮 讛讜讛 讘诇砖讜谉 讬诐 砖谞讻谞住 诇讞爪专 讜谞驻专抓 讘诪诇讜讗讜 讜诇讗 谞砖讗专 砖诐 讙驻讜祝 讜讛转讬专讜 专讘 讬讛讜讚讗 讘驻住 讚壮. 拽诇 讛讜讗 砖讛拽讬诇讜 讘诪讬诐 驻讬壮 讘驻专爪转 讞爪专 砖谞驻专爪讛 诇讻专诪诇讬转 砖诇 诪讬诐 诇讛转讬专讜 讘讛讬讻专 讻诇 讚讛讜 讻砖诐 砖讛拽讬诇讜 讘诪讬诐 诇讛转讬专 讘讜 诪讞讬爪讛 转诇讜讬讬壮 讙讘讬 驻爪讜爪讟专讗讜 讜讘讜专 砖讘讬谉 砖转讬 讞爪专讜转 讜讗诪专讬 诪状诪 拽砖讬壮 诪讬诪专讗 讚专讘 讬讛讜讚讗 讗诪专 砖诪讜讗诇 诇讗讬讚讱 讚砖诪讜讗诇 讜驻专拽讬壮 讚转状拽 诪专讜讞 讗讞转 讻专壮 讻讜壮 讻诇讜壮 讜讗诇讬讘讗 讚专壮 诇驻讬壮 专状讬 讝状诇 讜讗诇讬讘讗 讚讛诇讻转壮 讻讚驻住拽 专讘 谞讞诪谉:



诇诪讛 诇讬 专讜讘 讚讜驻谉 讘驻住 讚壮 住讙讬. 驻讬壮 讚讛讗 诪砖诪注 诇驻讜诐 驻砖讟讗 讚讗驻讬壮 讘讚讜驻谉 专讞讘 诪讗讚 诪讬讬专讬 讜讻讬 转讬诪讗 讘讚讜驻谉 讚壮 讛讜讜 诇讛讜 专讜讘 讚讜驻谉 驻讬壮 讚拽状诇 讜诪砖讜诐 讛讻讬 诇诪讛 诇讬讛 诇诪讬诪专 专讜讘 讚讜驻谉 讚讛讗 讗讻转讬 诇讗 讗专讜讜讞讬谞谉 诪讬讚讬 讘讚讜驻谉 讚壮 讜讬砖 诇讟注讜转 讜诇讛驻住讬讚 讘讚讜驻谉 专讞讘讛 讜注讚讬驻讗 诇讬讛 讚讚讬诇诪讗 讚转砖转专讬 讘讚壮 讜注讜讚 拽砖讛 讚讛讗 诪诪讗讬 讚拽讗诪专 专讜讘 讚讜驻谉 诇讗 诪砖诪注 讘讻讜转诇 讚壮 讗诇讗 讙壮 讟驻讞讬壮 讜诪讞爪壮 讜诪砖讛讜 讜谞专讜讬讞 讞爪专 讟驻讞 驻讞讜转 诪砖讛讜 讚讗诇讜 讛讜讛 谞拽讟 讚壮 讛讬讬谞讜 诪爪专讬讻讬谉 讚讗驻讬壮 诇讚讜驻谉 讚壮 诇诪讛 诇讬 讚壮 讻诇讜诪专 诇诪讛 讛讬讬转讬 讟讜注讛 诇讛爪专讬讱 讚壮 讘讚讜驻谉 讚壮 讚讛讗 讬讚注谞讗 砖驻讬专 讚讘砖诇砖讛 讜诪砖讛讜 砖讬砖转讬讬专 砖诐 诪谉 讛讻讜转诇 住讙讬 讻讚讬 砖转讛讗 讛驻专爪讛 驻转讜讞讛 诪讚壮 讜谞讚讜谉 讻住转讬诐 诪讚专讘 讗讞诇讗讬 讜驻专拽讬壮 讚讛讛讬讗 讚专讘 讗讞诇讗讬 讘诪讘讜讬 讗讘诇 讘讞爪专 讛讬讬转讬 住讘讜专 诇讛爪专讬讱 讚壮 注诪讜讚讬谉 诪驻谞讬 砖讛讬讗 诪专讜讘注转 讜谞讬讻专转 砖诐 驻专爪讛 讬讜转专 讗驻讬壮 讘驻讞讜转 诪讚壮 讗讬讘注讬壮 讗讬诪讗 讚专讘 讗讞诇讗讬 转谞讗讬 讛讜讗 讗驻讬诇讜 讘诪讘讜讬 讙讜驻讬讛 讻讚诇拽诪谉 讜讛讜讛 住诇拽讗 讚注转壮 讚砖诪讜讗诇 诇讬转 诇讬讛 讚专壮 讗讞诇讗讬 讜诇注讜诇诐 爪专讬讱 驻住 讚壮 拽诪状诇 讚诪转讻砖专 讘专讜讘 讚讜驻谉 讜讗注状讙 讚讛砖转讗 诪爪专讻讬壮 讘讚讜驻谉 讚壮 讙壮 讟驻讞讬壮 讜诪讞爪壮 讜诪砖讛讜 讜讻讚专讘 讗讞诇讗讬 住讙讬 讘讙壮 讟驻讞讬诐 讜诪砖讛讜 讗诪专讬壮 诇专讜讜讞讗 讚诪讬诇转讗 专讜讘 讚讜驻谉 砖诇讗 诇爪诪爪诐 讘砖讬注讜专 诪诪砖 砖诪讗 谞讟注壮 讜诪讜住讬驻讬谉 讗砖注讜专讗 讞爪讬 讟驻讞:



诇砖讜谉 讬诐 砖谞讻谞住 诇讞爪壮 讻讜壮. 驻专砖状讬 讝状诇 砖谞驻专爪讛 砖诇讗 讘诪诇讜讗讛 讚讗诇讜 讘诪诇讜讗讛 讗驻讬壮 讘注砖专 谞诪讬 爪专讬讱 诪讞讬爪讛 讚讻诇 砖谞驻专抓 讘诪诇讜讗讜 讗讬谉 讛驻专砖 讘讬谉 注砖专 诇讬讜转专 诪注砖专 讜讛讗 讚驻专讻讬壮 讜讛诇讗 谞驻专爪讛 讘诪诇讜讗讛 诇讗 讚拽 讘诇讬砖谞壮 讜诇驻专爪讛 讬讜转专 诪注砖专 拽讜专讗 谞驻专爪讛 讘诪诇讜讗讛 讗讘诇 诇驻谞讬诐 讘讞爪专 注砖讛 讘讜 驻专爪讛 讻诪诇讜讗讛 讻讬 讗讬谉 住驻拽 砖注砖讛 驻专爪讛 讘讞爪专 砖谞讻谞住讬谉 砖诐 讛诪讬诐 砖讗诐 诇讗 讻谉 讛讬讛 讛诇砖讜谉 诪诪诇讗 讻诇 讛讞爪专:





讛诪讗讬专讬

讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉 讗注驻状讬 砖诪讘讜讬 住转讜诐 讛讻砖专讜 讘诇讞讬 讜拽讜专讛 讞爪专 诪讬讛讗 爪专讬讻讛 砖谞讬 驻住讬谉 专状诇 诇讞讬 诪讻讗谉 讜诇讞讬 诪讻讗谉 讗讜 驻住 讗专讘注讛 讘专讜讞 讗讞转 讜讻谉 讘驻专爪转讛 专状诇 讗诐 谞驻专爪讛 诇专砖讜转 讛专讘讬诐 讘诪讬诇讜讗讛 讗诐 谞砖讗专讜 诇讛 讙驻讜驻讬谉 诪讻讗谉 讜诪讻讗谉 讘诪砖讛讜 诪讜转专 诇讟诇讟诇 讘讻诇讛 讗诐 讛讙讬驻讜驻讬谉 讘讙讜讘讛 注砖专讛 讗讬谉 爪专讬讱 爪讜专转 驻转讞 讛讜讗讬诇 讜讗讬谉 驻专爪转讛 讘讬转专 诪注砖专 讜讗诐 诇讗 谞砖讗专 诇讛 讙讬驻讜祝 讗诇讗 诪爪讚 讗讞讚 爪专讬讱 砖讬讛讜 讘讜 讗专讘注讛 讟驻讞讬诐 讜诪讻诇 诪拽讜诐 讘专讞讘 诪注砖专 爪专讬讱 爪讜专转 驻转讞 讜讝讛 砖讛讻砖专谞讜 讞爪专 讘驻住 讗专讘注讛 讗讜 讘砖谞讬 诇讞讬讬诐 讻转讘讜 讙讚讜诇讬 讛讚讜专 讚讜拽讗 讘讚讜驻谉 专讘讬注讬转 讻诪讘讜讬 讗讘诇 讘砖诇讬砖讬转 爪专讬讱 诇注讜诪讚 诪专讜讘讛 讜讘驻专爪转 注砖专 诇讘讚 讜讗诐 诇讗 讻谉 爪专讬讱 爪讜专转 驻转讞 (诇讚注转) [讜诇讚注转] 拽爪转 讗祝 爪讜专转 驻转讞 诇讗 讬讻砖讬专 讻讚专讱 砖讻转讘谞讜 诇诪注诇讛. 讜讞爪专 砖讗讬谞讛 专讞讘讛 讘驻转讞讛 讗专讘注讛 讗讬谉 讗讜诪专讬壮 诇讛转讬专讛 讘诇讗 讻诇讜诐 讻讚专讱 砖讗诪专谞讜 讘诪讘讜讬 讗诇讗 爪专讬讻讛 砖谞讬 诇讞讬讬诐 讘诪砖讛讜 讗讜 专讜讘 讚讜驻谉 讜讛讜讗 砖讗诪专讜 讘讝讜 讻讗谉 讘讞爪专 讻讗谉 讘诪讘讜讬 讻诇讜诪专 砖诇讗 讛转讬专讜 驻讞讜转 诪讗专讘注讛 讗诇讗 讘诪讘讜讬:



诪讞讬爪讛 转诇讜讬讛 讜讛讬讗 砖讗讬谞讛 诪讙注转 注讚 讛拽专拽注 讘驻讞讜转 诪砖诇砖讛 讗讬谞讛 诪讞讬爪讛 讜诇讗 讛转讬专讜讛 讗诇讗 讘诪讬诐 讘讙讝讜讝讟专讗 砖讛讬讗 诇诪注诇讛 诪谉 讛讬诐 注诇 讛讚专讱 砖讬转讘讗专 讘诪住讻转讗 讝讜 拽讜诇讗 讛讜讗 砖讛拽诇讜 讞讻诪讬诐 讜讗注驻状讬 砖讛拽诇讜 讘讛 诪讻诇 诪拽讜诐 诇砖讜谉 讬诐 砖谞驻专抓 讛讞爪专 (诇讜) 讘诪诇讜讗讜 讗讬谉 诪拽讬诇讬谉 讘讛讻砖专讜 讘诪讞讬爪讛 转诇讜讬讛 讗诇讗 砖讘爪讚讚讬谉 讬讚讜注讬诐 诇讗 诇注谞讬谉 诇诪诇讗 诪诪谞讛 讜诇讗 诇注谞讬谉 讟诇讟讜诇 讘讞爪专 讜讻讬爪讚 讛讜讗 讚讬谉 讝讛 讛专讬 讗诪专讜 诇砖讜谉 讬诐 讛谞讻谞住 诇讞爪专 讗讬谉 诪诪诇讗讬谉 讛讬诪谞讜 讘砖讘转 讗诇讗 讗诐 讻谉 注砖讜 诇讜 诪讞讬爪讛 注砖专讛 专状诇 砖谞驻专爪讛 讛讞爪专 诪爪讚 讻讜转诇 讗诪爪注讬 讛住转讜诐 讜谞讻谞住 讘讜 诇砖讜谉 讬诐 讜讛专讬 砖讛讬诐 讻专诪诇讬转 讜讛讞爪专 专砖讜转 讛讬讞讬讚. 讜驻专砖讜讛 讙讚讜诇讬 讛专讘谞讬诐 砖诇讗 谞驻专爪讛 讘诪诇讜讗讛 讜专讗讬讛 诇讛诐 注诇 砖讛驻诇讬讙讜 讘讛 讘讬谉 注砖专 诇讬转专 诪注砖专 讗诐 谞驻专爪讛 讘诪诇讜讗讛 讗祝 讘注砖专 讚讬谞讛 讻讬转专 诪注砖专. 讜诪讻诇 诪拽讜诐 讙讬专住转 讛住驻专讬诐 诪讬诪诇讗 讛讜讗 讚诇讗 诪诇讬谞谉 讛讗 讟诇讟讜诇讬 诪讟诇讟诇讬谞谉 讜讛专讬 (谞驻专住讛) [谞驻专爪讛] 讞爪专 讘诪讬诇讜讗讛 诇诪拽讜诐 讛讗住讜专 诇讜. 讜诪讻诇 诪拽讜诐 讛诐 诪驻专砖讬诐 砖讻诇 驻专爪讛 讬转专 诪注砖专 诪诇讜讗讛 讛讜讗 拽讜专讗 诇讛 讜注讜讚 砖诪讗讞专 砖讛讜讗 诪讞讝专 讘拽讜砖讬讬转讜 诇讛讬讜转 诇砖讜谉 讬诐 讝讛 讗讜住专 诪讛 砖讘驻谞讬诐 讛专讬 讗讬谉 讘讬谉 砖驻转 讛诇砖讜谉 讛谞讻谞住 诇讞爪专 诪讞讬爪讜转 讻诇诇 诇注谞讬谉 诪讛 砖讘驻谞讬诐 讜讛专讬 砖讗专 讛讞爪专 (诇注谞讬谉 诪讛 砖讘驻谞讬诐) 谞驻专爪讛 诇诪拽讜诐 讛讗住讜专 诇讛 讜驻讬专讜壮 讛讚讘专讬壮 砖诇砖讜谉 讬诐 讝讛 砖谞讻谞住 诇讞爪专 讚专讱 驻专爪转讜 讗诐 驻专爪转 讛讞爪专 讘诪诇讜讗讛 专状诇 砖诇讗 谞砖讗专 砖诐 驻住 讗专讘注讛 讗讜 砖谞讬 诪砖讛讜讬讬谉 谞砖讗专讬诐 诇讻讗谉 讜诇讻讗谉 讗讬谉 讝讛 驻转讞 讜讗讬谉 诪诪诇讗讬谉 诪诪谞讛 讘砖讘转 讘讞爪专 讗诇讗 讗诐 讻谉 注砖讜 诇讜 诪讞讬爪讛 讙讘讜讛讛 注砖专讛 讟驻讞讬诐 讘讻谞讬住转讜 砖讛讬讗 诪讞讬爪讛 讛谞讻专转 砖诇砖诐 讛诪讬诐 谞注砖讬转 讜讛讜讗讬诇 讜讬砖 讘讛 注砖专讛 讗注驻状讬 砖专讞讜拽讛 诪谉 讛拽专拽注 砖诇砖讛 诪讞讬爪讛 转诇讜讬讛 诪转专转 讘诪讬诐 讜讗讜诪专讬壮 讘讛 讙讜讚 讗讞讬转 讗讞专 砖讬砖 砖诐 注砖专讛 诪讛 砖讗讬谉 讻谉 讘砖讗专 诪讞讬爪讜转 讚讙讜讚 讗住讬拽 讗诪专讬谞谉 讙讜讚 讗讞讬转 诇讗 讗诪专讬谞谉 讘讝讜 讗诪专讬谞谉 讙讜讚 讗讞讬转 讗讞专 砖谞注砖讬转 诇砖诪讛 讜砖谞讬讻专 诇讻诇 砖诇砖诐 讝讜 谞注砖讬转 讜砖讗讬谞讛 诪砖诪砖转 诇讚讘专 讗讞专 讗讜 砖转讛讗 砖诐 诪讞讬爪讛 谞讜讙注转 讘拽专拽注 讛讗 诇讗 讛讬转讛 砖诐 诪讞讬爪讛 谞讜讙注转 讘拽专拽注 讜诇讗 诪讞讬爪讛 转诇讜讬讛 砖讬讛讗 谞讬讻专 诇讻诇 砖讘砖讘讬诇讛 谞注砖讬转 讗讬谉 诪诪诇讗讬谉 讛讬诪谞讛.



讜讬砖 砖驻专砖讜 讘诪讞讬爪讛 讝讜 诇讙讚讜专 讘讛 讗转 讛驻专爪讛 注讚 砖诇讗 讬砖讗专 诪谉 讛驻专讜抓 讗诇讗 注砖专 诇讘讚 讜讻诇 砖讗讬谞讜 讘讚专讱 讝讛 讗讬谉 诪诪诇讗讬谉 讜讗驻讬壮 诇讗 讛讬讛 讛诇砖讜谉 注诪讜拽 注砖专讛 讜专讞讘 讗专讘注讛 砖讗讬谞讜 讞讜诇拽 专砖讜转 诇注爪诪讜 讜讛讬讛 诇谞讜 [诇讜诪专 砖讘讟诇] 讗爪诇 讛讞爪专 诪讻诇 诪拽讜诐 讗住讜专 诪驻谞讬 砖讗祝 讛诇砖讜谉 谞驻专抓 讘诪诇讜讗讜 诇讬诐 讜讗讬谞讜 诪讻诇诇 讛讞爪专 砖讻诇 诪讬诐 讛谞讻谞住讬壮 讘驻专爪讛 讛讬讜爪讗 诪转讜专转 驻转讞 讗讬谉 诇讛诐 讚讬谉 讛讞爪专 讗诇讗 讚讬谉 讻专诪诇讬转 注讚 砖讬诪注讟 讛驻专爪讛 注讚 注砖专 讗讜 砖讬注砖讛 爪讜专转 驻转讞 讜讘驻专爪转 注砖专 诪讬讛讗 讛讜讗讬诇 讜讬砖 讘讛 驻住 讗专讘注讛 讗讜 砖谞讬 诪砖讛讜讬讬谉 讗讬谞讜 爪专讬讱 讻诇讜诐 讜诪讜转专 诇诪诇讗转 讜讻诇 砖讻谉 诇讟诇讟诇 讘讞爪专 讛讗 讘驻住 讗讞讚 砖诇 诪砖讛讜 [讗讬谞讜] 诪转讬专 讘讞爪专 讗驻讬壮 讘诪讬诐. 讜讻转讘讜 讙讚讜诇讬 讛诪驻专砖讬壮 讚讜拽讗 讘砖讗讬谉 讘诇砖讜谉 注讜诪拽 注砖专讛 讜专讞讘 讗专讘注讛 砖讛讜讗 讘讟诇 讗爪诇 讞爪专 讻诪讜 砖讻转讘谞讜 讜驻专爪讛 讗讬谉 讻讗谉 砖驻转讞 讛讜讗 讗讘诇 讗诐 讛诇砖讜谉 注诪讜拽 注砖专讛 讜专讞讘 讗专讘注讛 讛专讬 讛讜讗 讞讜诇拽 诪拽讜诐 诇注爪诪讜 讜讗祝 讘驻专爪转 注砖专 诇讘讚 爪专讬讱 诪讞讬爪讛 注砖专讛 讘诪拽讜诐 讻谞讬住转讜 诇讞爪专 讜讗驻讬壮 谞砖讗专讜 诪砖讛讜讬讬谉 诪讻讗谉 讜诪讻讗谉 砖讛专讬 讘驻专拽 砖转讜祝 [驻状讝.] 讗诪专讜 讗诪转 诪讬诐 讛注讜讘专转 讘讞爪专 讜谞讞砖讘转 诇讻专诪诇讬转 讗讬谉 诪诪诇讗讬谉 讛讬诪谞讛 注讚 砖讬注砖讜 诪讞讬爪讛 注诇 驻讬 专讞讘讛 讘讻谞讬住讛 诇讞爪专 讜讘讬爪讬讗转讛 诪谉 讛讞爪专 讻讚讬 砖讬讛讗 谞讬讻专 砖讘砖讘讬诇 讛诪讬诐 谞注砖讬转 讜讗讬谉 讻讜转诇 讛讞爪专 砖讛诪讬诐 注讜讘专讬诐 转讞转讬讛 诪讜注诇转 诇讛 讗讞专 砖讙讘讜讛讛 诪诪谞讛 讜讛讬讗 讗爪诇 讛讗诪讛 诪讞讬爪讛 转诇讜讬讛 诪驻谞讬 砖讗讬谉 诪讞讬爪讛 转诇讜讬讛 诪转专转 讘诪讬诐 讗诇讗 讘砖谞讬讻专 砖讘砖讘讬诇讛 谞注砖讬转 讜讻砖讛拽砖讜 诇讛诐 诪讗诪转 讛诪讬诐 砖讛讬讗 诪诪诇讗讬谉 诪诪谞讛 注诇 驻讬 讝拽谞讬诐 转讬专爪讜讛 砖诇讗 讛讬转讛 讘讛 注讜诪拽 注砖专讛 讜专讜讞讘 讗专讘注讛 (讗诇讗 讘诪讞讬爪讛) 讜讗祝 讘诇砖讜谉 讬诐 讛讗诪讜专 讻讗谉 讗讬谉 诪砖讛讜讬讬谉 讛谞砖讗专讬诐 诪讜注讬诇讬诐 讬讜转专 诪讻讜转诇 讛讞爪专. 讜砖讗诇讜 注诇 讛专讗砖讜谞讛 讘驻专爪讛 讬讜转专 诪注砖专 砖诇讗 讗住讜专讜 讗诇讗 注诇 讛诪诇讜讗 讗讘诇 讛讟诇讟讜诇 诪讜转专 讘讻诇 讛讞爪专 讞讜抓 诪谉 讛诇砖讜谉 讘诇讗 诪讞讬爪讛 讜讛专讬 谞驻专爪讛 诇诪拽讜诐 讛讗住讜专 诇讛 注诇 讛讚专讱 砖驻讬专砖谞讜. 讜转讬专爪讛 讘讚讗讬讻讗 讙讬讚讜讚讬 讜讗讬 讗转讛 讬讻讜诇 诇驻专砖 砖谞讬 诪砖讛讜讬讬谉 讘讘诇讬讟转 讗讘谞讬诐 讛谞砖讗专讜转 讘驻专爪讛 诪讻讗谉 讜诪讻讗谉 砖讗讬谉 讗诇讜 讗诇讗 讻注讬谉 诇讞讬讬诐 讜诇讞讬讬诐 讘讬转专 诪注砖专 诪讛 讟讬讘谉. 讗诇讗 砖驻专砖讜 讙讚讜诇讬 讛专讘谞讬诐 砖谞砖讗专 讘驻专爪讛 讻讜转诇 砖诇诐 讘讙讜讘讛 注砖专讛 诇诪讟讛 诪谉 讛诪讬诐 讗诇讗 砖讛讬诐 诪讻住讛讜 讜讚谞讬谉 讗讜转讜 诇讟诇讟讜诇 讘诪讞讬爪讛 注砖专讛 讛谞注砖讬转 诇砖诪讛 讜讗讜住专讬谉 讗转 讛诪诇讜讗 讛讜讗讬诇 讜讗讬谞讛 谞专讗讬转 讟驻讞 讜讘讙诇讜讬 讟驻讞 讛讬讬谞讜 诪转讬专讬谉 讗转 讛讻诇.



讜讬砖 诪驻专砖讬壮 讙讚讜讚讬 讗讘谞讬诐 讙讚讜诇讜转 诪诪注讟讜转 讗转 讛驻专爪讛 注讚 注砖专 讘讻诇 砖诇诪注诇讛 诪谉 讛诪讬诐 讜讗讬谞讛 驻专爪讛 讬转专 诪注砖专 诪讻诇 讜讻诇 砖讻诇 砖诪谉 讛诪讬诐 讜诇诪注诇讛 诪讬讛讗 讗讬谉 讘讛 驻专爪转 注砖专 讜诇驻讬讻讱 讛讟诇讟讜诇 诪讜转专 讗讘诇 讛诪诇讜讗 诪讻诇 诪拽讜诐 讗住讜专 砖讛专讬 讗祝 讻砖转讗诪专 砖诇诪讟讛 诪谉 讛诪讬诐 讙诐 讻谉 讗讬谉 砖诐 驻专爪转 注砖专 讘拽爪转 诪拽讜诪讜转 诪讻诇 诪拽讜诐 讗讬谞谉 诪注讻讘讬谉 诪专讜爪转 讛诪讬诐 讜讻诇 砖讻谉 讗诐 诪砖诐 讜诇诪讟讛 讬砖 砖诐 驻专爪转 注砖专. 讜讙讚讜诇讬 讛诪驻专砖讬诐 讻转讘讜 诇讗 砖讻砖讗转讛 住讘讜专 砖讗讬谉 诪讞讬爪讛 讻诇诇 讘讬谉 讛讞爪专 诇讗讜转讜 讛诇砖讜谉 讗诇讗 砖讬砖 讘讬谞讬讛诐 诪讞讬爪讛 注砖专讛 讻讙讜谉 砖讬砖 诇诇砖讜谉 讘诪拽讜诐 讻谞讬住转讜 注诪拽 注砖专讛 诇诪讬诐 砖讞讜抓 诇讞爪专 讗诇讗 砖讛讞诪讬专讜 讜讚谞讜 讗转 讛诪讬诐 讻讗诇讜 讛诐 拽专拽注 诇讬讞砖讘 讻专诪诇讬转 讜讛拽诇讜 讘讛诐 讘讝讜 诇讛讬讜转诐 讻诪讞讬爪讜转 诪讬讛讗 诇讟诇讟讜诇 讛讞爪专 讜讝讜 讛讬讗 爪讜专转讜[image: ]





. 讜讻转讘讜 讘讛 讙讚讜诇讬 讛诪驻专砖讬壮 讻讙讜谉 砖讛讞爪专 讻状讝 讗诪讛 讘专讜讞讘 讜讗专讻讛 讻诪讛 砖讬讛讬讛 讜谞讻谞住 讘讛 诇砖讜谉 砖专讞讘讜 讬状讗 讗诪讛 讜谞砖讗专讜 讘讞爪专 讞壮 讗诪讜转 诪讻讗谉 讜讞壮 讗诪讜转 诪讻讗谉 讜讙讬讚讜讚讬 专讗砖 讛诇砖讜谉 讛驻谞讬诪讬 讙讘讜讛讬诐 注砖专讛 讟驻讞讬壮. 讜专讗讬转讬 讘驻讬专讜砖 讚讘专讬讛诐 砖讞爪专 讝讜 讛讜讗讬诇 讜讬砖 诇砖谞讬 爪讚讚讬讛 砖诪谞讛 讗诪讜转 诪讻讗谉 讜诪讻讗谉 谞诪爪讗转 讞爪专 专讗讜讬讛 讘讗讜转讜 诪拽讜诐 诇砖谞讬 驻转讞讬诐 讗讞讚 讘讻诇 爪讚 砖讬讛讜 讘讬谉 砖谞讬 爪讚讚讬谉 砖谞讬 驻转讞讬诐 砖住转诐 驻转讞 讗专讘注 讗诪讜转 讜讗专讘注 讗诪讜转 诇驻谞讬 讛驻转讞 讜诇讗 砖谞讝讚拽拽 诇驻转讞讬诐 诪诪砖 砖讻诇 砖讬讛讜 讘讞爪专 砖谞讬 砖谞讬 讘转讬诐 驻转讜讞讬诐 讚讬 诇讛 讘讻讱 讗诇讗 砖讬讛讜 专讗讜讬讜转 诇驻转讞讬诐 讘诪拽讜诐 讝讛 诇讛讞砖讬讘讛 讘讜 诇转讜专转 讞爪专 讜讗诐 诇讗 讻谉 讘讟诇 讞爪专 诇讙讘讬 诪讬诐 讜讻诇 砖讛诪讬诐 讗住讜专讬诐 讞爪专 讗住讜专讛 讜谞诪爪讗 讗住讜专 讗祝 讛讟诇讟讜诇 讗讘诇 讘讚专讱 讛讜转专 讛讟诇讟讜诇 讗注驻状讬 砖谞讗住专 讛诪诇讜讗.



讜诇诪讚转 诪讚讘专讬谞讜 讘砖诪讜注讛 讝讜 讞诪砖讛 讚讬谞讬谉. 讗讞讚 砖讻诇 砖谞驻专爪讛 讘诪诇讜讗讛 讗讜 讘讬转专 诪注砖专 讗祝 讘诪砖讛讜讬讬谉 砖讘讘诇讬讟转 讗讘谞讬诐 诪讻讗谉 讜诪讻讗谉 讗诐 讗讬谉 砖诐 讙讬讚讜讚讬谉 讗诇讜 砖讛讝讻专谞讜 讗住讜专 讛诪诇讜讗 讜讛讟诇讟讜诇 讗祝 讘讗讬谉 注诪讜拽讛 注砖专讛 讜专讞讘讛 讗专讘注讛. 讜讛砖谞讬 讘讙讬讚讜讚讬谉 讗诇讜 讛诪诇讜讗 讗住讜专 讜讛讟诇讟讜诇 诪讜转专. 讜讛砖诇讬砖讬 砖讘注砖专 讜讘诪砖讛讜讬讬谉 诪讻讗谉 讜诪讻讗谉 诪讜转专 讛诪诇讜讗 讜讛讟诇讟讜诇 讘讗讬谉 注诪讜拽讛 注砖专讛 讜专讞讘讛 讗专讘注讛. 讜讛专讘讬注讬 砖讗诐 注诪讜拽讛 注砖专讛 讜专讞讘讛 讗专讘注讛 讛诪诇讜讗 讗住讜专 讜讛讟诇讟讜诇 诪讜转专 讜讘讝讜 诪讬讛讗 讬砖 讗讜诪专讬诐 砖讛讻诇 讗住讜专. 讜讛讞诪讬砖讬 砖讘诪讞讬爪讛 注砖专讛 谞讬转专 讛诪诇讜讗 讜讛讟诇讟讜诇 讗祝 讘注诪讜拽讛 注砖专讛 讜专讞讘讛 讗专讘注讛 讜讗祝 讘诪诇讜讗讛 讗讜 讬转专讛 诪注砖专 讜诇砖讜谉 讝讛 讗讬谞讜 讬讜爪讗 诪谉 讛讞爪专 砖讗诇讜 讛讬讛 讬讜爪讗 诪诪谞讜 讛讬讬谞讜 诪爪专讬讻讬谉 诪讞讬爪讛 讘讻谞讬住讛 讜讘讬爪讬讗讛 讻讗诪转 讛诪讬诐 砖讝讻专谞讜 讝讜 讛讬讗 砖讟转谞讜. 讜诇诪讚转 诪诪谞讛 砖讗讬谉 讞诇讜拽 讘讬谉 讗诪转 讛诪讬诐 讛砖谞讜讬讛 砖诐 诇诇砖讜谉 讬诐 讛谞讝讻专 讻讗谉 讗诇讗 砖讘讗诪转 讛诪讬诐 爪专讬讻讛 诪讞讬爪讛 讘讻谞讬住讛 讜讘讬爪讬讗讛 讜讘诇砖讜谉 讬诐 讗讬谞讜 爪专讬讱 讗诇讗 讘讻谞讬住讛. 讜讛讟注诐 讻诪讜 砖讛讝讻专谞讜 砖讛诇砖讜谉 讗讬谞讜 讬讜爪讗 诪谉 讛讞爪专 讜讗讬谉 诇谞讜 拽讜砖讬讗 诪讝讜 诇讝讜 讻诇诇:



讝讛讜 注讬拽专 诪讛 砖讗谞讬 专讜讗讛 讘讘讬讗讜专讛 讜讘驻住拽 砖诇讛 诇讚注转讬 讜诪讛 砖讞住专 诪讻讗谉 诪讚讬谉 注诪拽 讜讙讜讘讛 谞转讙诇讛 砖诐 讜诪讛 砖讞住专 诪砖诐 诪讚讬谉 诪诇讜讗讜 讜驻专爪讛 讬转专讛 诪注砖专 谞转讙诇讛 讻讗谉 讜诪讛 砖讞住专 讝讛 讙诇讛 讝讛 讜讗讬谉 讘讬谞讬讛诐 诪讞诇拽转 讻诇诇:



讜讬砖 诪驻专砖讬壮 讘讗诪转 讛诪讬诐 砖讗祝 讘讬转专 诪注砖专 诪讟诇讟诇讬谉 讘讞爪专 讛讜讗讬诇 讜注诪讜拽讛 注砖专讛 诪驻谞讬 砖讛讗诪讛 注爪诪讛 诪转专转 讛讞爪专 砖注讜诪拽 注砖专讛 砖诇讛 讛诐 讙讬讚讜讚讬谉 诇讞爪专 讗诇讗 砖讛诪诇讜讗 讗住讜专 诪驻谞讬 砖讛讜讗 讻专诪诇讬转 讜讻谉 讘驻讞讜转 诪注砖专 砖住转诐 谞讗诪专讛 讜讻砖讗讬谞讛 注诪讜拽讛 注砖专讛 诪讜转专 诇诪诇讗转 讜讻诇 砖讻谉 诇讟诇讟诇 讜讗祝 讘讬转专 诪注砖专 讜讘诇砖讜谉 讬诐 诪转讬专讬谉 讘注砖专 讘诇讗 讻诇讜诐 讗祝 讘注诪讜拽讛 诪驻谞讬 砖讛讬讗 讻讘讜专 砖讘讞爪专. 讜砖讜讗诇讬谉 讘讛 诇诪讛 讗谞讜 诪讞诇拽讬谉 讘讛 讘讬谞讛 诇诇砖讜谉 讬诐 砖讗诐 驻专爪转讛 讬讜转专 诪注砖专 诪驻谞讬 诪讛 讛转专谞讜 讗祝 讛诪诇讜讗 讜讛讬讛 诇谞讜 诇讗住讜专 讗祝 讛讟诇讟讜诇 讻诪讜 砖讻转讘谞讜 讘诇砖讜谉 讬诐 讗祝 讘讗讬谉 注诪讜拽讛 讜讻砖讗讬谉 讘驻专爪转讛 讬转专 诪注砖专 诇诪讛 讗住专谞讜 讛诪诇讜讗 讗讞专 砖讛转专谞讜讛讜 讘诇砖讜谉 讬诐. 讜讻谉 诪拽砖讬诐 诇注爪诪诐 诪诪讛 砖讗诪专讜 讘拽专驻祝 讬转专 诪讘讬转 住讗转讬诐 砖讛讜拽祝 诇讚讬专讛 讜谞转诪诇讗 诪讬诐 讗讬 讞讝讜 诇转砖诪讬砖转谉 讗驻讬壮 讬砖 讘注诪拽谉 讬转专 诪讘讬转 住讗转讬诐 讻诇讜诪专 砖讗驻讬壮 讬转专 诪讘讬转 住讗转讬诐 讘诪讛 砖讛诐 注诪讜拽讬诐 注砖专讛 诪讜转专 诇讟诇讟诇 讜诇诪诇讗转 砖讗讬谞讛 讗诇讗 讻讻专讬讗 讚驻讬专讬 讜讜讚讗讬 讻诇 驻专爪讛 砖讗讬谞讛 讬转专讛 诪注砖专 讛专讬 讛讬讗 讻拽专驻祝. 讜诪讻诇 诪拽讜诐 讙讚讜诇讬 讛讚讜专 转讬专爪讜讛 讘砖谞转诪诇讗 诪讬 讙砖诪讬诐 砖讗讬谞诐 诪讞讜讘专讬诐 诇诪讬诐 砖讘讞讜抓 讗讘诇 讛专讗砖讜谞讛 诇讗 诪爪讗讜 讘讛 讻讚讬 诇讛注诪讬讚讛 注讚 砖讞讝专讜 诇讜诪专 讘讝讛 砖讟讛 砖诇 砖讬转 讜讛讬讗 砖讘讗诪转 讛诪讬诐 讘讬转专 诪注砖专 讗祝 讘讗讬谞讛 注诪讜拽讛 讗住讜专 讗祝 诪谉 讛讟诇讟讜诇 砖讛专讬 诪讻诇 诪拽讜诐 讛讞爪专 驻专讜爪讛 讘讬转专 诪注砖专 诇诪拽讜诐 讛讗住讜专 诇讛 讗讘诇 讘注砖专 讜讘注诪讜拽讛 讘讗诪讛 讗住讜专 讛诪诇讜讗 诪驻谞讬 砖讛讬讗 讻专诪诇讬转 讜讛讟诇讟讜诇 诪讜转专 讜讘诇砖讜谉 讬诐 诪讜转专 讗祝 讛诪诇讜讗 讛讜讗讬诇 讜讛诐 诪讻讜谞住讬壮 讘讞爪专 讜讛专讬 [讛诐] 讻讘讜专. 砖讘讞爪专 讜讻讻专讬讗 讚驻讬专讬 讜讗讬谞诐 讻讗诪讛 讛讜讗讬诇 讜注讜讘专转 诪爪讚 讝讛 诇爪讚 讝讛 注讚 砖爪专讬讱 讘讛 诪讞讬爪讛 讘讻谞讬住讛 讜讘讬爪讬讗讛 讜诇讗 注讜讚 讗诇讗 砖讗驻讬壮 注砖讛 讘讻谞讬住转 讛讗诪讛 砖转讬 诪讞讬爪讜转 讘专讞讘 讛讗诪讛 讝讜 讻谞讙讚 讝讜 讗讞转 诇讬诪讬谉 专讞讘 讛讗诪讛 讜讗讞转 诇砖诪讗诇讛 讜讻谉 讘讬爪讬讗讛 讜诇讗 讞讘专谉 讘讗诪爪注 讗诐 谞砖讗专 讘讬谉 讞讚讛 砖诇 诪讞讬爪讛 讝讜 诇讞讚讛 砖诇 讝讜 砖诇砖讛 砖讬爪讗 诪转讜专转 诇讘讜讚 讜讛诪讬诐 谞讻谞住讬谉 讚专讱 砖诐 讗讬谉 诪诪诇讗讬谉 讛讬诪谞讛 诪驻谞讬 砖讛讬讗 讻专诪诇讬转 讜讻诪讜 砖讗诪专讜 讗诪转 讛诪讬诐 讛注讜讘专转 讘讬谉 讛讞诇讜谞讜转 驻讞讜转 诪砖诇砖讛 诪砖诇砖诇 讚诇讬 讜诪诪诇讗 砖诇砖讛 讗讬谞讜 诪诪诇讗 讜诪讻诇 诪拽讜诐 讗诪讛 讝讜 讗诐 讗讬谉 注诪讜拽讛 注砖专讛 讜专讞讘讛 讗专讘注讛 讜驻专爪转讛 讘注砖专 诇讘讚 诪讜转专 诇诪诇讗转 砖诇讗 谞驻专爪讛 诇诪拽讜诐 讛讗住讜专 讜讛专讬 讛讬讗 讻诇砖讜谉 讬诐 讜讘讬转专 诪注砖专 讗住讜专 讗注驻状讬 砖讗讬谞讛 注诪讜拽讛 注讚 砖讬诪注讟 讗转 讛驻转讞 讜讗祝 讛讟诇讟讜诇 讗住讜专 讗诇讗 讗诐 讻谉 注砖讜 诇讛 讙讬讚讜讚讬谉 注诇 讛讚专讱 砖讘讬讗专谞讜 讘诇砖讜谉 讬诐:



讙讚讜诇讬 讛讚讜专 专讗讬转讬 砖诪驻专砖讬诐 讘讙讬讚讜讚讬谉 讗诇讜 砖注砖讛 讙讬讚讜讚讬谉 住讘讬讘 讛诇砖讜谉 讻讚讬 诇讛砖诇讬诐 注讜诪拽 注砖专讛 注讚 砖谞诪爪讗转 诪讜拽驻转 诪讗专讘注 专讜讞讜转讬讛 注诇 讛讚专讱 砖讗转讛 诪讘讬谉 讘爪讜专讛 讝讜[image: ]

 讜讗祝 诇砖讜谉 讙讚讜诇讬 讛诪驻专砖讬诐 讛诐 诪讘讬谞讬诐 讗讜转讛 讘注谞讬谉 讝讛 讜讛讞爪专 诪讜转专转 诇注爪诪讛 诪转讜讱 讛砖诇诪转 讛讙讬讚讜讚讬谉 讜讗住讜专 诪讬讛讗 诇诪诇讗转 诪谉 讛诇砖讜谉 讛驻专讜抓 讘诪诇讜讗讜 诇讬诐 砖讝讜 讛讬讗 驻讬专爪讛 讬转专讛 注诇 注砖专. 讜砖讜讗诇讬壮 讘讛 讗讞专 砖讗讬谉 讛讙讬讚讜讚讬谉 讘注爪诪谉 讙讘讜讛讬诐 注砖专讛 注诇 讛讞爪专 谞讬讞讜砖 砖诪讗 讬注诇讛 讛讬诐 砖讬专讟讜谉 诇讚注转 讛驻讜住拽讬诐 讻谉 讜转讬专爪讜 砖讛讜讗 专讞讜拽 诪谉 讛讬诐 讜讗讬谉 讝注驻讜 砖诇 讬诐 谞讻谞住 砖诐 诇讛讻谞讬住 砖诐 专驻砖 讜讟讬讟 讜讗讬谉 诇讞讜砖 讘讛 诇砖专讟讜谉:



讝讛 砖讗诪专讜 砖诐 讘讗诪转 讛诪讬诐 注讜砖讛 诪讞讬爪讛 讘讻谞讬住讛 讜讬爪讬讗讛 讙讚讜诇讬 讛驻讜住拽讬壮 讻转讘讜 讘讛 砖讛诪讞讬爪讛 爪专讬讻讛 诇讛讬讜转 诪砖讜拽注转 讘转讜讱 讛诪讬诐 注讚 砖转讞诇讜拽 讘讬谉 诪讬诐 砖讘讞讜抓 诇诪讬诐 砖讘驻谞讬诐 讻诪讞讬爪讛 砖诇 讘讜专 砖爪专讬讻讛 诇讛讬讜转 诪砖讜拽注转 讘转讜讻讜 诇讞诇讜拽 讘讬谉 专砖讜转讜 诇专砖讜转 讞讘专讜 讜讻谉 讻转讘讜讛 讙讚讜诇讬 讛诪讞讘专讬壮 讗讘诇 讙讚讜诇讬 讛专讘谞讬诐 讜讙讚讜诇讬 讛诪驻专砖讬壮 讻转讘讜 砖讻诇 砖讛讬讗 讙讘讜讛讛 注砖专讛 诪转专转 讗注驻状讬 砖讗讬谞讛 谞讜讙注转 讘诪讬诐 讜专讗讬讛 诇讛诐 砖讛专讬 讙讝讜讝讟专讗 砖讛讬讗 注诇 讛诪讬诐 讚讬讛 讘诪讞讬爪讛 注砖专讛 讘讬谉 (砖诇诪注诇讛) [诪诇诪注诇讛] 讘讬谉 诪诇诪讟讛. 诪诇诪注诇讛 驻讬专讜砖讜 转讞转 讛讙讝讜讝讟专讗 诪诪砖. 讜诪诇诪讟讛 驻讬专讜砖讜 讘诪讬诐. 讜讛注砖讜讬讛 转讞转 讛讙讝讜讝讟专讗 诪诪砖 讘注砖专讛 讟驻讞讬壮 讜讚讗讬 讗讬谞讛 谞讜讙注转 讘诪讬诐 讜讻诇 砖讻谉 砖讗讬谞讛 诪砖讜拽注转:





转讜住驻讜转 专讬"讚 (诪讛讚讜专讛 转谞讬谞讗)

驻讬住拽讗 讛讻砖专 诪讘讜讬. 转"专 诇砖讜谉 讬诐 砖谞讻谞住 诇讞爪专 诪讗讬 讚拽砖讬讗 诇讬 讘诪讛讚讜专讗 拽诪讗 诪讗诪转 讛诪讬诐 讛注讜讘专转 讘讞爪专 谞"诇 诇转专抓 讚讛转诐 讗诪转 讛诪讬诐 讞砖讬讘讗 讜注讜讘专转 诪砖诐 诇讞讜抓 讜讛讬诇讻讱 讗注"讙 讚拽讬讬诪讗 讘讞爪专 讗讬谉 诪诪诇讗讬谉 诪诪谞讛 讘诇讬 转讬拽讜谉 讗讘诇 诇砖讜谉 讛讬诐 砖讛讬诐 砖讛讜讗 讻专诪诇讬转 注讜诪讚 讘讞讜抓 讜谞讻谞住 讛诇砖讜谉 讘驻谞讬诐 讘讟诇 讛讜讗 诇讙讘讬 讞爪专 讜诪诪诇讗讬谉 诪诪谞讜 讘诇讬 砖讜诐 转讬拽讬谉:





诪讛专砖"讗 - 讞讬讚讜砖讬 讛诇讻讜转

讙诪专讗 讜讻"转 讚' 诪讻讗谉 讜讚' 诪讻讗谉 讜讛讗 转谞讬 专讘 讗讚讗 讻讜' 讙讚讜诇讛 讘讬"讗 讻讜' 拽"拽 讚诪砖诪注 讚诪拽砖讛 诪讚转谞讬 专讘 讗讚讗 讻讜' 讗讛讱 转讬专讜爪讗 讜讻"转 讚' 诪讻讗谉 讜讚' 讻讜' 讜转拽砖讬 诇讬讛 讘诇讗讜 讛讻讬 讚专' 讬讜讞谞谉 驻住 讚' 拽讗诪专 讜专讘 讗讚讗 拽转谞讬 讙讚讜 诇讛 讘讬"讗 讜讬砖 诇讬讬砖讘 讜讚讜"拽:


砖诐 诪"诪 拽砖讬讗 讜诇讬讻讗 诇讗拽砖讜讬讬 讜诪讗讬 拽讜砖讬讗 讚讗讬诪讗 讚讛讱 讚砖诪讜讗诇 讚讗诪专 谞讬转专 讘驻住 讗' 讛讬讬谞讜 讚讜拽讗 讘诪讬诐 讚拽诇 讛讜讗 讻讜' 讜讻讚讗诪专 讗讘讬讬 讚讻讬讜谉 讚住转诪讗 拽讗诪专 砖诪讜讗诇 诇讗 谞讬讞讗 诇讬讛 诇转诇诪讜讚讗 诇讗讜拽诪讗 讚讜拽讗 讘诪讬诐 讜专讘 讬讜住祝 砖讛讘讬讗 专讗讬讬讛 诇讚讘专讬讜 讛讬讬谞讜 诇诪讗讬 讚诇讗 讗住讬拽 讗讚注转讬讛 诇讞诇拽 讘讬谉 讞讜专讘讛 讜讘讬谉 诪讬诐 讜讚讜"拽:

